Gimnazijalci čuvaju prirodu – sakupljaju elektronski otpad | PC Press\nGimnazijalci čuvaju prirodu – sakupljaju elektronski otpad\n29. januar 2009. 19. juli 2017. Aleksandra Šakić\nKompanija SET i Peta beogradska gimnazija uz pomoć kompanije Kim Tec kao sponzora i uz podršku Ministarstva životne sredine i prostornog planiranja, Grada Beograda i Opštine Palilula organizovali su akciju prikupljanja elektronskog i električnog otpada.\nAkcija pod nazivom „RECIKLAŽA NIJE BLAMAŽA – RECIKLIRAJ ZA SEBE, ZA BEOGRAD I ZA SVET “ je počela 26. januara u 13 h, na Svetski dan edukacije mladih o životnoj sredini, u prostorijama Pete beogradske gimnazije i trajaće do sredine juna 2009. godine.\nTokom ove akcije učenici Pete beogradske gimnazije će prikupljati elektronski i električni otpad, koji će zatim sortirati i ubacivati u specijalne kontejnere za skladištenje e-otpada, postavljene na svakom spratu gimnazije.\nNa kraju školske godine, kompanija SET će nagraditi odeljenja i pojedince koji budu najvredniji u sakupljanju. Sponzor akcije je kompanija Kim Tec, prozvođač i distributer Vivax–a, kao i distributer računara, računarske opreme i potrošačke elektronike, koja ce donirati dve MSGW konfiguracije sa monitorima najuspešnijima.\n„Cilj ove akcije je edukacija mladih ljudi o značaju reciklaže, kao i o tome koliko je štetan e-otpad kada se nepropisno odlaže. Drago nam je što je baš naša gimnazija pionir u ovom važnom projektu“, rekao je Savić Minić, direktor Pete beogradske gimnazije.\n„Ovaj projekat biće zvanični predstavnik Srbije na Earth Day Network-u. EDN je internacionalna mreža koja broji preko 17.000 organizacija u 174 zemlje a ova akcija je, za sada, jedini predstavnik Srbije“, dodao je Nebojša Vraneš, direktor kompanije SET.\nIzvor: Kim Tec\nTagovi: Green IT, HP, Kim Tec\n← WD predstavio 2 TB hard diskove\nSionNET: EVA9150 – Digital Entertainer Elite →


OSM Televizija - Beograd: Počelo suđenje specijalcima za zločin u Srebrenici\nBeograd: Počelo suđenje specijalcima za zločin u Srebrenici\nU Specijalnom sudu za ratne zločine u Beogradu, čitanjem optužnice počelo je suđenje osmorici bivših pripadnika Specijalne brigade MUP-a Republike Srpske koji su optuženi za zločin nad muslimanima u Srebrenici 14. jula 1995. godine u selu Kravice.\nNa pripremnom ročištu koje je održano u oktobru prošle godine bez prisustva javnosti svi optuženi su negirali krivicu, dok će u nastavku današnjeg suđenja imati priliku da detaljno iznesu svoje odbrane.\nSud je na početku današnjeg suđenja odbacio zahtjev jednog od branilaca optuženih, advokata Rajka Jelašića, za izuzeće tužilačkih zamjenika koji postupaju u ovom predmetu - Mioljuba Vitorovića i Bruna Vekarića.\nJelašić tvrdi da odbrana sumnja u njihovu pristrasnost, kao i da nemaju ovlaštenja za zastupanje optužnice jer ne postoji tužilac za ratne zločine, pa nemaju koga da zamjenjuju.\nOn je predložio da suđenje bude odgođeno do imenovanja vršioca funkcije tužioca za ratne zločine, koji bi imao ovlaštenja da upravlja postupkom i daje uputstva zamjenicima, ali je Sud ovaj zahtjev odbio.\nTužilaštvo za ratne zločine Srbije saopštilo je da se u optužnici navodi da su optuženi, kršeći pravila međunarodnog prava unutar, ispred i u neposrednoj okolini hangara zemljoradničke zadruge u selu Kravice, vršili masovne likvidacije i ubili više stotina civila muškaraca, bosanskih muslimana.\nOptuženi su Nedeljko Milidragović kao komandir 2. voda 1. čete Centra za obuku Jahorina Specijalne brigade policije MUP-a Republike Srpske, kao i pripadnici ovog voda Milivoje Batinica, Aleksandar Dačević, Boro Miletić, Jovan Petrović i Dragomir Parović, te Aleksa Golijanin i Vidosav Vasić iz 1. voda 1. čete Centra Jahorina.\nNavedeno je da su optuženi, počev od 13. jula 1995. godine, počeli sa likvidacijama ljudi smještenih u hangaru, pucajući u njih kroz otvore hangara iz automatskog naoružanja i ubacujući ručne granate, te na taj način ubili neutvrđen broj osoba.\nPrema optužnici, oni su zajedno sa nepoznatim pripadnicima 1. čete Centra Jahorina ubili najmanje 1.313 civila čiji je identitet do sada utvrđen i posmrtni ostaci ekshumirani na više lokaliteta u BiH - Glogova, Ravnice, Hangar Kravica, Zeleni Jadar, Zalazje, Pusmulići, Blječeva i Budak.\nPočetak suđenja je u decembru prošle godine bio odložen zbog zahtjeva odbrane da se prije početka upozna sa identitetima zaštićenih svjedoka, koji su uglavnom žrtve ili očevici krivičnih djela kojima se daje zaštita identiteta, pseudonimom, zaštitom lika ili glasa.\nSud je usvojio ovaj zahtjev, a Tužilaštvo za ratne zločine upoznalo je sud i odbranu u međuvremenu sa njihovim identitetima.\npočelo suđenje specijalcima\nza zločin u Srebrenici\nJoš iz iste kategorije: « Posjeta Nikolića Sarajevu upitna zbog najave revizije tužbe Vučić: Ne vjerujem ni Albancima, ni onima koji ih štite »


Nemačka: Nećemo priznati poligamiju ni brakove maloletnika\nM. D. 15. juna 2016. 16:45\nNemačka neće priznati poligamiju niti brakove maloletnika, poručio je nemački ministar pravde Heiko Mas, istakavši da svi moraju da poštuju zakon, bez obzira na to da li su u Nemačkoj odrasli ili su u tu zemlju tek stigli.\n„Niko ko ovde dođe nema pravo da stavlja svoje kulturne vrednosti ili verska ubeđenja iznad našeg zakona“, rekao je Mas nemačkom listu „Bild“.\nZakon u Nemačkoj je jasan – nikome nije dozvoljeno da bude u braku sa više od jednom osobom u isto vreme, a to se odnosi i na one koji su nedavno pristigli u tu zemlju, podseća list, uz napomenu da se, u praksi, poligamni odnosi često prećutno tolerišu.\nMinistar Mas, međutim, ne želi da vlasti i dalje zatvaraju oči pred ovakvom situacijom.\n„Ne možemo da tolerišemo prinudne brakove, a naročito ne kad je reč o maloletnim devojčicama“, istakao je Mas.\nFinansije stvaraju probleme u braku: Treba li svako da ima svoj…\n„Bild“ navodi da je samo u federalnoj državi Bavarskoj među tražiocima azila koji su pristigli u nedavnom migrantskom talasu registrovano 550 slučajeva nevesti mlađih od 18 godina, a 161 slučaj ispod 16 godina starosti.\nU većini slučajeva, devojčice su već bile udate pre dolaska u Nemačku, dodaje nemački list.\nU nekim islamskim zemaljama, muškacima je dozvoljeno da imaju i četiri žene, ali je u Nemačkoj poligamija zabranjena zakonom, navodi Bi-Bi-Si, dodajući da je zabrinutost povodom poligamije i brakova maloletnih osoba nedavno porasla pošto je Nemačka primila rekordan broj migranata, među kojima mnoge iz muslimanskih zemalja.\nSisak: Muškarac ukrao 43 listića sa birališta\nZatvorena birališta, izlazne ankete: Tomašević vodi u…\nNesreća u sinagogi na Z. Obali, najmaje 60 povređenih\nIzraelski ambasador pri UN: Hamas isplanirao ovaj sukob\nPolicija istražuje antisemitske parole u Londonu\nŠta je to malo, šareno, skakuće po travi?


Džanan Musa najbolji mladi igrač ABA lige zvanično – SuperCarobniSvijet\nDžanan Musa najbolji mladi igrač ABA lige zvanično\n– Cedevitin Džanan Musa je bio selektiran u u izboru top prospekata za ovu sezonu, a prema glasovima trenera, navijača i čelnika ABA lige, on je osvojio ubjedljivo nagradu isprd Goge Bitadzea i Alekse Radanova.\nOvaj mladi igrač Cedevite je najbolji mladi igrač ABA lige. Osvojio je ubjedljivo najveći broj glasova, završio je glasanje sa 64%, na drugom mjestu je bio Goga Bitadze sa 16%, a na trećem mjestu Radanov, koji je dobio 5%, a ostalo se podijelilo na druge kandidate.\nOvo je treća seniorska sezona za Džanana koji je jedan od lidera zagrebačkog tima. Ove sezone, ovaj 18-godišnjak ima prosjek poena od 13.6, zatim 3.4 skoka, 1.6 asistencija kao i indeks korisnosti od 15.9.\nZaslužio je definitivno ovu nagradu, a pogledajte neke njegove najbolje poteze.


EU nastavlja da štiti svoje proizvođače koji trpe štetu zbog zabrane izvoza u Rusiju.\nEU će nastaviti da pomaže proiyvođačima voća na svojoj teritoriji koji trpe posledice zbog nemogućnosti izvoza u Rusiju. Šema pomoći nastaviće da se primenjuje do kraja juna 2018. godine i planirano je da u ove svrhe EU izdvoji 70 miliona evra. Pomoć je namenjena farmerima koji su ranije izvozili voće na tržište Rusije i nisu uspeli da nađu novog kupca za ssvoje proizvode. Ovi voćari su svoje proizvode usmerili kao donacije školama i dobrotvornim organizacijama ili ih koriste u ishrani životinja, prerđuju ih , kompostiraju i slično.\n-Na ovaj način šaljemo poruku da ćemo nastaviti da dajemo snažnu podršku našim poljoprivrednicima. Ove mere pomoći usko su povezana sa našim radom na modernizaciji i pojednostavljenju Zajedničke agrarne politike, izjavio je Fil Hogan, evropski komesar za poljoprivredu i ruralni razvoj.


Lavrov:Protiv promjene granica na Balkanu\nRusija je protiv prekrajanja granica u Evropi, uključujući i one na Balkanu, izjavio je šef ruske diplomatije Sergej Lavrov. "Mi smo protiv prekrajanja granica u Evropi. Svi treba da poštuju Helsinšku povelju. To se odnosi i na situaciju na Balkanu", rekao je Lavrov na zajedničkoj konferenciji za novinare poslije razgovora s makedonskim kolegom Nikolom Poposkim.\nLavrov je tako odgovorio na pitanje o pozivima iz Albanije na ujedinjenje albanskih teritorija.\nLavrov je podsjetio da je "na Balkanu proliveno mnogo krvi" i dodao da "niko ne želi ponavljanje takvog scenarija".\nPoposki je kazao da Evropa ne podržava ni nacionalizam, ni prekrajanje granica, i ocenio da eventualno prekrajanje granica ne bi dovelo do stabilnosti u regionu ni prosperiteta.\nPrema njegovim riječima, Makedonija je dobar primjer zajedničkog života različitih nacionalnosti i religija. "Balkanske države su male i njihov interes je da teže integraciji i otvorenosti", rekao je Poposki.\nKomentarišući ponudu predsjednika Srbije Tomislava Nikolića da posreduje u sporu Atine i Skoplja oko naziva Makedonije, šef diplomatije Poposki je rekao da taj spor treba da bude riješen u okvirima UN.\nPrema njegovim riječima, u poslednjih 20 godina, od kada traje taj spor, bilo je mnogo prijedloga za posredništvo. "Jedino u UN taj spor može da se riješi. Jedina pomoć koju zemlje našeg regiona mogu da daju jeste stimulisanje pozitivne klime i mostova za saradnju", rekao je Poposki.


Parking na aerodromu cena - Beton Hala Beograd\nAko planirate putovanje i interesuje vas parking na aerodromu cena, na pravom ste mestu da saznate najpovoljnije parking usluge u Beogradu koje će vam biti od velikog značaja. Pre samog putovanja važno je isplanirati prevoz do aerodroma, a to često može biti problem. Da ne biste zavisili od drugih, sa lakoćom pođite svojim kolima do firme MB Car koji nudi najbolji odnos kvaliteta i parking na aerodromu cena. Više ne morate trošiti vreme i novac na taksi do aerodroma već odaberite najbolji parking na aerodromu MB Car koji vam garantuje kvalitet i pouzdanost u svakom smislu.\nPoznato je da parking na aerodromu cena često zavisi od tržišta, što nije slučaj kada je MB Car parking aerodrom u pitanju. Njih odlikuje kvalitet i vodili su se isključivo zadovoljstvom korisnika, što je njihov krajnji cilj i rezultat uspeha.\nMB Car parking aerodrom raspolaže sa ukupno 300 parking mesta koje možete iskoristiti i iznajmiti u bilo kom trenutku. Njihovo radno vreme je od 00-24h, što znači da možete doći ili u toku dana ili u toku noći, u zavisnosti od vašeg zakazanog leta.\nMB Car parking na aerodromu u potpunosti je obezbeđen kamerama i obezbeđenjem kako bi u potpunosti bili sigurni u bezbednost i vi i svi zaposleni. Ono što ihi zdvaja od drugih, jeste mogućnost pranja i sređivanja vozila za sve korisnike koji više dana koriste parking mesto MB Car parking servisa.\nBilo da odlazite na put 5 ili 15 dana, vaše vozilo će vas sačekati u odličnom stanju, spreman za dalju vožnju ka vašem domu nakon putovanja. Pored toliko benefita odabirom MB Car parkinga, ono po čemu se takođe izdvajaju ,jeste parking na aerodromu cena.\nMB Car parkign na aerodromu nudi vam parking mesto po ceni već od 200 rsd, što je zaista konkurentna cena na tržištu, a pored toga dobijate visok nivo kvaliteta usluge.\nOni koji su koristii usluge MB Car firme, reći će vam da su parking aerodrom Beograd iskustva i više nego pozitivna. Iako ne postoje tako dugo, za veoma kratko vreme opravdali su poverenja korisnika i vozača koji žele prijatno i udobno putovanje bez previše stresa. Od kako je nastao MB Car, parking aerodrom Beograd iskustva su zaista zadovoljavajuća.\nIzaberite pouzdan parking aerodrom Beograd koji vam nudi MB Car i uživajte u svom putovanju bez stresa. Sve dodatne informacije o MB car parkingu možete dobiti pozivom na broj +381 63 324 550 ili na +381 60 145 1979.


Aktivnosti paraćinskog Kulturnog centra za mart - Kanal M | Radio Televizija Paraćin\nZa ljubitelje umetnosti Kulturni centar u Paraćinu priprema veliki broj manifestacija kao što su projekcije filmova, koncerti i književne večeri. Epidemijska situacija u našoj opštini je mnogo bolja nego ranije pa dozvoljava više kulturnih dešavanja nego što je bio slučaj prethodnih meseci. Prva aktivnost koju ova ustanova organizuje zakazana je već za sredu.\nNa radost filmadžija, projekcije jednog domaćeg i stranog filma, publika će moći da pogleda sutra i u sredu u paraćinskom pozorištu.\nOsim ovih, paraćinski Kulturni centar u drugoj polovini meseca organizovaće i nekoliko kulturnih večeri koje će na jednom mestu okupiti ljubitelje pisane reči. Paraćin će po prvi put biti domaćin Književnom klubu iz Niša.\nKada je reč o izložbama, Paraćinci do 25. marta mogu da pogledaju izložbu „Žene umetnice“ u galeriji novog Kulturnog centra. Iako smo na polovini marta, zaposleni u Kulturnom centru već uveliko spremaju bogat kulturno umetnički program za april. Paraćince očekuju brojne književne večeri, izložbe, koncerti i još neke aktivnosti koje za sada nisu želeli da otkrivaju.\nTags: #koncert, izložba, književno veče, Kulturni centar Paraćin, projekcija\nPrevious PostHumanitarna prodajna izložba „Za mamin i Anin osmeh“\nNext PostU sredu uveče izložba slika u paraćinskom Kulturnom centru


KRIK: Prvi na listi SNS nelegalno sagradio kuću na Zlatiboru – Južnobanatske Vesti\nDirektor Univerzitetske dečje klinike u Tiršovoj Zoran Radojičić nelegalno je sagradio kuću na Zlatiboru, a dozvolu za gradnju zatražio je tek kada je postao prvi na listi Srpske napredne stranke (SNS) za beogradske izbore, objavila je danas Meža za istraživanje kriminala i korupcije KRIK.\nU tekstu „Predizborno ‘čišćenje’ imovinskog kartona prvog na listi SNS“, navodi se da Radojičić privodi kraju izgradnju kuće od 150 kvadrata na Zlatiboru, iako za to ne poseduje neophodnu gradjevinsku dozvolu.\nNovinari KRIK-a otkrili su da u njegovom imovinskom kartonu objavljenom na sajtu Agencije za borbu protiv korupcije nije spomenuta kuća na Zlatiboru, ali ni druga imovina – plac na kojem je kuća sagradjena i stan u centru Beograda. Neki od tih podataka, medjutim, dodati su preko noći, piše KRIK.\n„Prošle srede uveče novinarka KRIK-a pitala je pitanja Agenciju o Radojičićevom stanu i zemlji na Zlatiboru. Umesto odgovora, novinari su sledećeg jutra videli da su se podaci o njima pojavili u Radojičićevom imovinskom kartonu koji je objavljen tog dana“, navodi se na sajtu portala.\nKako su naveli, podaci o Radojičiću nestali su i sa sajta privatne klinike „Bel Medic“, nakon što je uzeo učešća u politici.\nPoginuo radnik Železare Smederevo


Srbija: Pad industrijske proizvodnje u julu 13 odsto\n29. avg. 2014. 13:09 Objavljeno u PRIVREDA\nBEOGRAD, Industrijska proizvodnja u Srbiji u julu 2014. manja je za 13 odsto nego u julu prošle godine, saoštio je danas Republički zavod za statistiku.\nKako se navodi u saopštenju, industrijska proizvodnja u prvih sedam mjeseci ove godine zabilježila je pad od 3,2 odsto u poređenju sa istim periodom 2013. godine.\nNajveći pad zabilježen je u proizvodnji električne energije, gasa, pare i klimatizacije, gdje je proizvedeno 37,4 odsto manje nego u julu 2013, a slijedi pad proizvodnje u rudarstvu od 32,1 odsto, dok je prerađivačka industrija zabilježila pad od 4,2 odsto.\nPodaci o industrijskoj proizvodnji po namjenskim grupama u julu 2014. godine u poređenju sa istim mjesecom lani pokazuju da je došlo do pada u proizvodnji energije od 28 odsto, kapitalnih proizvoda 25,4 odsto, intermedijarnih proizvoda 2,9 odsto i netrajnih proizvoda za široku potrošnju od 2,4 odsto. Beta\nKljučne riječi: industrijska proizvodnja, pad, srbija, zavod za statistiku\nPad industrijske proizvodnje u Srbiji\nIndustrijska proizvodnja u Srbiji veća za 4,2 odsto\nRealni pad BDP Srbije u 2014. iznosio 1,8 odsto\nIndustrijska proizvodnja u Češkoj povećana 2,2 odsto\nPad industrije Njemačke u julu najveći od 2014. godine\nRast industrijske proizvodnje u Crnoj Gori


TENISKE AKADEMIJE U SRBIJI: Koliko ulažu srpski teniseri?\n10.01.2021. • 21:06\nIako je reč o ciframa od kojih se vrti u glavi "običnim" ljudima, one su višestruko manje u odnosu na one u svetu\nKoliko para – toliko muzike. Ova izreka možda nigde nije toliko istinita kao u svetu tenisa.\nSvako ko je makar malo upoznat sa dešavanjima u svetu “belog sporta” objasniće vam isto – ukoliko želite da talentovani klinac dobije mogućnost da postane vrhunski igrač potrebno je da trenira na nekoj od prestižnih akademija.\nNajbolji dokaz je taj da su gotovo svi igrači koji danas važe za najbolje prošli neku od svetski poznatih akademija. Zbog toga se i postavlja opravdano pitanje: koliko je novca potrebno da bi bila stvorena takva “tenisko-obrazovna” institucija.\nŠto se tiče Srbije, portal 24sedam, istražuje koliko je, do sada, uloženo u teniske akadmije koje su osnovali Novak Đoković, Janko Tipsarević i Bogdan Obradović.\nKrenimo redom, najbolji igrač sveta, ima svoj teniski centar na “25. maju” i kako je u više navrata nagovestio, ima velike ambcije sa njim u budućnosti. Zbog toga nema sumnje da će u narednom periodu “pojačati” ulaganja kako bi se dostigao nivo koje trenutno imaju neke od najpoznatijih tenikih akademija.\nPrema saznanjima, 24sedam Novak je u ovaj objekat do sada uložio oko 150.000 evra.\nOno što sledi je ulaganje u infrastrukturu. Jedan od prvih planova je da se centar poveže sa nekom od franšiza poznatih hotela. Na taj način bio bi dobijen i objekat u kome bi smeštaj mogla da pronađu deca koja tu treniraju, a to bi bilo i mesto gde bi mogli i da se školuju. Naravno, tu je i ideja da se u rad akademije uključi veliki broj renomiranih trenera, a sve to iziskuje velike finansijska ulaganja. Koliko velika saznaćete kada stignemo do dela o akademijama u svetu.\nSve popularnija je i teniska akademija Janka Tipsarevića, koja je već počela da organizuje i profesionalne turnire. Naša saznanja govore da je u nju uloženo preko 300.000 evra.\nOva akademija se nalazi na dve lokacije u glavnom gradu Srbije. Na Novom Beogradu su tri terena, a na Zvezdari šest terena, po tri sa šljakom i tvrdom podlogom.\nIzuzetno je popularna je i teniska akademija Bogdana Obradovića, koja se nalazi na Adi Ciganliji. Kako 24sedam saznaje i u ovaj teniski centar uloženo je više od 300.000 evra, Polaznici ove akademije treniraju na sedam teniskih terena, dva su zatvorena, a pet su na otvorenom i to sa šljakom kao podlogom.\nUz to, u ovom kompleksu postoji i specijalizovani deo za kondicionu pripremu i kompletno praćenje, kako treninga, tako i psiho-fizičkog statusa svakoga ko kreće da se bavi tenisom. Prema našim informacijama akademija Bogdana Obradovića ima specifičnu konstrukciju za zatvorene terene koja košta preko 200.000 evra.\nA ako mislite da su ovo velika ulaganja, onda će vas ozbiljno iznenaditi činjenica ona ne mogu da se porede sa onima na najboljim teniskim akademijama na globalnom nivou.\nNajbolji primer je Rafa Nadal koji je u svoju akademiju uložio preko 230.000.000 evra. U okviru njegove akademije postoji i hotel, a igrači rade na najbolji podlogama. Njegov centar se nalazi na Majorci, a u poslednje vreme otvorio je centre i u Meksiku, Kuvajtu i Grčkoj.\nTeniska akademija Patrika Murotoguljeva važi za jednu od najprestižnijih na svetu. On ima dva centra, jedan u Parizu, drugi u Nici i prema nekim saznanjima u njih je uloženo oko 500.000.000 evra.\nOvde valja naglasiti da je u ulaganja uračunata i cena zemljišta i to je ogromna stavka na strani rashoda. Naime, Patrikova teniska akademija u Parizu nalazi se u prestižnom delu grada, gde je cena kvadrata ogromna.\nJedna od najpoznatijih je i teniska akademija Nika Bolitjerija, koju je nedavno kupila poznata svetska komapnija “IMG”. U nju je uloženo preko 500.000.000 evra. U poslednje vreme, osim što služi za rad mladih tenisera, ona je predviđena i za obuku talentovanih fudbalera i košarkaša, pa je ovaj čuveni kompleks proširen i za rad u ovim sportovima.


Apartmani - Vila Plamenac Divčibare\nUgostiteljski objekat Vila Plamenac se sastoji od prizemlja, prvog i drugog sprata. Pruža mogućnost boravka u deset apartmanskih jedinica od kojih su tri na prvom spratu, dok se ostalih sedam apartmana nalazi na drugom spratu.\nApartmani poseduju kompletno opremljenu kuhinju za spremanje i serviranje hrane, frižider, tv, bežični internet.\nDetaljnije informacije o svakoj apartmanskoj jedinici možete dobiti klikom miša na ispod navedene nazive apartmana.\n*svaka apartmanska jedinica poseduje pomoćni ležaj u vidu ugaone garniture odnosno sofe na razvlačenje\nApartman A11 CRVENKASTA PANJEVČICAApartman A13 MUHARAApartman A15 GRBAVA GLAŠICAApartman A21 DVOLISNA NIKSICAApartman A22 ZVONČIĆ Apartman A24 VISIBABAApartman A25 DIVLJA LJUBIČICA Apartman A26 CRNI SLEZApartman A28 PERUNIKA Apartman A11 – četvorokrevetni apartman, kategorija 1 (prva) sa 4 zvezdice\nApartman A11 se nalazi na prvom spratu na severoistočnoj strani objekta. Njegova pozicija je ugaona sa severozapadnom orijentaciom, pri čemu su prostori poput trpezarije i dnevne sobe okrenuti zapadnom suncu i borovima koji okružuju objekat. Iz predsoblja sa garderobom se pristupa kupatilu i dnevnom prostoru, koji objedinjuje kuhinju, trpezariju i dnevnu sobu. Ovakvo spajanje funkcija u jedinstveni dnevni prostor omogućava stvaranje jedne protočne i fleksibilne prostorije. Iz dnevnog boravka se ulazi u trokrevetnu sobu sa mogućnošću smeštaja 4 osobe. Prostorna dispozocija apartmana, zajedno sa funkcionalnom koncepcijom pruža ambijent za jedan ugodan boravak na planini.\nApartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature od 37,39 m2.\nApartman A13 – trokrevetni apartman, kategorija 1 (prva) sa 4 zvezdice\nApartman A13 je smešten na prvom spratu na jugoistočnoj strani objekta. Ovakva orijentacija u pogledu strana sveta je izuzetno povoljna za planinske uslove, jer omogućava dobru osunčanost prostorija i toplotne dobitke zimi. Iz predsoblja sa garderobom se pristupa kupatilu i dnevnoj zoni, u kojoj su objedinjeni kuhinja i trpezarija, sa proširenjem u vidu kutka za odmor ili eventualnog pomoćnog ležaja. Iz ove prostoije se ulazi u prostranu trokrevetnu sobu sa mogućnošću smeštaja 4 osobe. Ovakva funkcionalna organizacija, pri kojoj su zajednički dnevni prostori minimalizovani predstavlja idealnu mogućnost za one koji svoj boravak na planini vezuju više za boravak u prirodi nego u zatvorenom prostoru.\nApartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature od 30,28 m2.\nApartman A15 – trokrevetni apartman, kategorija 1 (prva) sa 4 zvezdice\nApartman A15 se nalazi na prvom spratu na severozapdnoj strani objekta. Iz predsoblja sa garderobom se pristupa kupatilu i dnevnom boravku, koji objedinjuje kuhinju i trpezariju. Ulaz u trokrevetnu spavaću sobu sa mogućnošću smeštaja 4 osobe vrši se iz prostora dnevnog boravka. Velika osunčanost prostora apartmana, a posebno spavaće sobe daje veliku prednost ovom apartmanu i leti i zimi. Apartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature 32,11 m2.\nApartman A21 – dvokrevetni apartman, kategorija 1 (prva) sa 4 zvezdice\nApartman A21 je smešten na severozapadnom uglu potkrovlja objekta. Dva nivoa apartmana obezbeđuju veoma komforan prostor za boravak, pri čemu je donji nivo u funkciji dnevne zone, a gornji nivo je organizovan u spavaću sobu. Prostorno povezani sadržaji kuhinje, trpezarije i dnevnog boravka čine donji nivo protočnim i funkcionalnim. Na galeriji se nalazi spavaća soba sa francuskim krevetom osvetljen krovnim prozorima, koji odišu pravom planinskom atmosferom.\nApartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature od 21,63 m2.\nApartman A22 – dvokrevetni apartman, kategorija 1 (prva) sa 4 zvezdice\nApartman A22 se nalazi u potkrovlju objekta i ima pogodnu ugaonu orijentaciju nalazeći se na severoistočnoj strani. Organizacija prostora ostavila je mogućnost velike trpezarije sa kuhinjom, uz odsustvo većeg zajedničkog dnevnog prostora. Ovu funkciju ima predprostor dvokrevetnoj spavaćoj sobi na galeriji, kao prijatan kutak za odmor osvetljen krovnim prozorom. Apartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature 27,33 m2.\nApartman A24 – dvokrevetni apartman, kategorija 1 (prva) sa 4 zvezdice\nApartman A24 se nalazi u potkrovlju na jugozapadnom delu vile. Sastoji se od donjeg nivoa gde su objedinjeni prostori dnevnog boravka, trpezarije, kuhinje i kupatila. Na galeriji se nalazi francuski ležaj sa mogućnošću smestaja 2 osobe. Takodje u dnevnom boravku postoji i pomoćni ležaj u vidu sofe na razvlačenje. Apartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature 20.58 m2.\nApartman A25 – četvorokrevetni apartman, kategorija 1 (prva) sa 4 zvezdice\nApartman A25 se nalazi u potkrovlju i ima jako povoljnu prostornu orijentaciju, što u pogledu strana sveta, jer se nalazi na jugozapadnoj strani objekta, što u smislu pogleda koji se iz dnevne sobe pruža ka dvorištu i borovoj šumi. Pored dnevne zone sa kuhinjom, trpezarijom i dnevnom sobom, u ovoj apartmanskoj jedinici je dobro iskorišćena visina kosog krova u kome je smeštena trokrevetna galerija sa mogućnošću smeštaja 4 osobe. Apartman se sastoji od predsoblja, dnevnog boravka, kuhinje, trpezarije, spavaće sobe i kupatila ukupne kvadrature 33,08 m2.\nApartman A26 – dvokrevetni apartman, kategorija 2 (druga) sa 3 zvezdice\nApartman A26 se nalazi u potkrovlju u jugozapadnom delu objekta i sastoji se od donjeg nivoa i galerije. U donjem nivou objedinjeni su prostori trpezarije i kuhinje sa nedostatkom prostora dnevne zone. Na galeriji je smeštena jedna prostorija u vidu spavaće sobe sa francuskim krevetom i sofom sa mogućnošću razvlačenja. Spavaća soba je osvetljena krovnim prozorom, što daje posebnu draž ovom apartmanu. Apatrman se sastoji od predsoblja, kuhinje, trpezarije,spavaće sobe i kupatila ukupne kvadrature 20,22 m2.\nApartman A28 – četvorokrevetni apartman, kategorija 1 (prva) sa 4 zvezdice\nApartman A28 se nalazi u potkrovlju u severozapadnom delu objekta i sastoji se od donjeg nivoa i galerije. U donjem delu objedinjeni su prostori trpezarije, dnevnog boravka, kuhinje i kupatila. Na galeriji je smeštena jedna prostorija u vidu spavaće sobe sa dva francuska ležaja. Spavaća soba je osvetljena krovnim prozorima, što daje posebnu draž ovom apartmanu. Apatrman se sastoji od predsoblja, kuhinje, trpezarije, dnvnog boravka, spavaće sobe i kupatila ukupne kvadrature 38.73 m2.


To je primetio i Saša Magazinović, poslanik u Predstavničkom domu Parlamenta BiH. On je svoje zapažanje podelio i sa korisnicima Tvitera.\nMeđutim, građani koji su kontaktirali Graničnu policiju BiH kažu da su im potvrdili da Savet ministara nije precizirao vrstu testa za ulaske državljanja EU, ali da oni na granici traže PCR test, piše Srpskainfo.\nSavet ministara BiH odobrio je građanima koji su državljani neke od zemalja Evropske unije i šengenskog područja ulazak u BiH od 16. jula uz potvrdu o negativnom testu na korona virus, a koji nije stariji od 48 časova od trenutka ulaska.\nOdluka još nije objavljena u “Službenom glasniku BiH”.\nUSLOV SAMO NEGATIVAN PCR TEST BiH otvara granice za sve strane državljane\nUTICAJ MERA ZBOG KORONE Broj migranata u BiH manji za gotovo četvrtinu u odnosu na 2019. godinu


Odložena utakmica u Kaunasu - KK Crvena zvezda\nOdložena utakmica u Kaunasu\nKK Crvena zvezda mts obaveštava javnost da su nakon redovnih testiranja prvog tima i stručnog štaba, koja su obavljena pred put ekipe na utakmicu 24.kola Evrolige sa Žalgirisom u Kaunasu, identifikovana 4 pozitivna nalaza na virus Covid 19.\nU skladu sa svim zdravstvenim merama, ekipa je u utorak 02.02.2021. godine podvrgnuta novim testiranjima i laboratorijskim ispitivanjima, nakon čega su pozitivni hitno stavljeni na mere kućne izolacije.\nTakođe, o novonastaloj situaciji u kojoj se našao naš klub, obaveštena je hitno i Evroliga. Nakon pregleda kompletne dokumentacije i svih rezultata, medicinski tim EL doneo je odluku u utorak uveče da odloži meč 24.kola sa Žalgirisom u Kaunasu koji je trebalo da odigra u četvrtak 04.02.2021. godine od 19 časova u Kaunasu.\nKK Crvena zvezda mts će o stanju obolelih, i daljim aktivnostima prvog tima blagovremeno obavestiti javnost .


Tanjug 8. decembra 2021. 15:56\nBEOGRAD – Kompanije članovi Francusko-srpske privredne komore, Helenskog privrednog udruženja Srbije, Britansko-srpske privredne komore i Hrvatskog poslovnog kluba su na tzv. brzim poslovnim sastancima održanim u Beogradu razmenili kontakte i razgovarali o delatnostima preduzeća iz kojih dolaze kao i o planovima za budućnost, saopštila je Francusko-srpska privredna komora.\nSpeed busineš meeting, koji je okupio 30 učesnika, format je putem koga kompanije iz različitih poslovnih sektora imaju priliku da razmene kontakte, iskustva i ideje.\nIz Francusko-srpske privredne komore se navodi da je dosadašnje iskustvo pokazalo da poslovni sastanci poput ovih intenziviraju saradnju između komora i njihovih članova i doprinose unapređenju poslovanja.\nZato je planirano da se ovaj vid saradnje komora nastavi kroz niz sličnih inovativnih formi sastanaka, na kojima će kompanije biti u prilici da razmene iskustva i najbolje prakse u cilju jačanja privrednog sektora u Srbiji.


Mediji: Putin otkazao dolazak u Srbiju - Istok\nRanije je sličnu najavu dao i sam predsjednik Srbije Aleksandar Vučić, nakon što je u junu boravio u Moskvi. “Putin je potvrdio da u oktobru dolazi u Srbiju. Bit će to veličanstven događaj, kada budemo otvarali Hram Svetog Save. To će biti i dani koji će potvrditi zajedničku borbu srbijanskog i ruskog naroda u Drugom svjetskom ratu”, napisao je Vučić nakon susreta sa predsjednikom Rusije.\nLider Sjeverne Koreje Kim Jong-un izvinio se Južnoj Koreji zbog svirepog ubistva službenika koji je nestao u pograničnom pojasu. Novinska agencija Yonhap javlja da je ... Read More\nRegion Nagorno-Karabaha saopštio je da je poginulo 16 vojnika, a da je više od 100 ranjeno u sukobu sa snagama Azerbejdžana. Sukobi između snaga Jermenije ... Read More\nNEWER POSTDesetoro izuzetnih spasava ljude širom planete od gladi\nOLDER POSTOrlovi propustili pobjedu


U Beograd sleteli avioni preusmereni, zbog nevremena, na druge aerodrome\nM. K. 14. maja 2017. 17:45\nZbog jakog nevremena koje je danas zadesilo Beograd, prema odluci avio-kompanija, došlo je do preusmeravanja pojedinih letova, saopštila je danas Tanjugu Služba za odnose sa javnošću AD Aerodroma Nikola Tesla.\nLetovi iz Moskve, Pariza, Ciriha, Amsterdama i Minhena bili su preusmereni privremeno na druge aerodrome, ali usled poboljšanja vremenskih prilika, ovi avioni nastavili su svoje letove ka Beogradu i sleteli su na beogradski aerodrom.\nZa sada, nema nagoveštaja da će doći do ponovnog preusmeravanja avio-saobraćaja sa aerodroma Nikola Tesla, navodi aerodromska Služba za odnose sa javnošću.\nOperativne službe beogradskog aerodroma u saradnji sa kontolom letenja i Republičkim hidrometeorološkim zavodom prate vremensku situaciju, u cilju bezbednog i nesmetanog odvijanja avio-saobraćaja, kao i obezbeđivanja što većeg komfora putnicima.\nSve informacije o redu letenja zainteresovani mogu dobiti na broj telefona 011/209-4444 ili na sajtu beogradskog aerodromawww.beg.aero , gde se podaci redovno ažuraju.\nHiljade letova BEZ PUTNIKA na nebu iznad Evrope: Otkriveno čemu služe\naerodrom Nikola Teslaavioni\nPjer Košar: Francuske firme ponosne su na učešće u projektu…\nIšu: Kineska ambasada potpuno podrzava izgradnju BG metroa


Odbornici Skupštine grada Pirota usvojili rebalans – Svi korisnici budžeta sagledani, u planu velike investicije\nOdbornici Skupštine grada Pirota, većinom glasova, usvojili su predlog Gradskog veća o izmenama i dopunama Odluke o budžetu za 2022. godinu.\nU gradskoj kasi ove godine biće oko 2,5 milijardi dinara, što je rekordna brojka, a oko 20 posto od ukupnih para usmeriće se u investicije. Odbornici su usvojili i nekoliko odluka iz oblasti urbanizma, izveštaj o radu Gradske uprave, izveštaje o radu sa finansijskim izveštajem gradskih ustanova, Program mera za sprovođenje poljoprivredne politike i politike ruralnog razvoja, Program održavanja nekategorisanih puteva, operativni plan odbrane od poplava i slično. Tajnim glasanjem za novog člana Gradskog veća izabran je, diplomirani ekonomista iz Pirota, Miroslav Mitić.\nPredsednica Skupštine grada Pirota, dr Milena Dimitrijević, kaže da je lično zadovoljna radom lokalnog parlamenta s obzirom na obiman dnevni red. Doneto je više važnih odluka, planova i programa koji su bitni za razvoj, funkcionisanje grada i stvaranje boljih uslova života građana.\n“Ono što naše ljude najviše interesuje to su investicije, ulaganja u puteve, izgradnju trotoara, parkinga i mislim da će biti veoma zadovoljni, jer rebalansom budžeta mnogo sredstava je izdvojeno upravo za te namene. Taj nenamenski budžet je preko 50 posto opredeljen za investicije. Na sednici smo imali dva detaljna obrazlaganja budžeta.\nNajpre, od načelnice Odeljenja za privredu i finansije, Ivane Malinović, a potom i od zamenika gradonačelnika, koji je opširnije dao pregled šta se radi i šta će se raditi ubuduće, tako da mislim da će naši građani biti jako zadovoljni ovim rebalansom. Mislim da smo pokazali kako domaćinski pristupamo svemu ovome, planiramo, štedimo i ulažemo prema prioritetima” – rekla je predsednica Dimitrijević.\nZamenik gradonačelnika Pirota, Miloš Colić, istakao je da je grad sa milijardu devetsko dvadeset sedam miliona dinara došao do brojke od dve i po milijarde, i što je veoma važno svi zahtevi budžetskih korisnika su ispoštovani, i ono što je, možda, još važnije jeste investicioni zamah koji će se postići ovim budžetom.\n“Sa 13 posto, koliko je u osnovnom budžetu bilo za ovu godinu, ovde su investicije porasle na 20 posto, znači za nekih 500 miliona dinara. Mislim da je došlo na red sve ono što su mnogi građani čekali. Svi oni zahtevi koji su, nažalost, i godinama bili kod nas, i što se tiče urbane sredine i ruralnih naselja, sada su sagledani. Ove godine ćemo imati mnogo posla oko javnih nabavki, oko nadzora, pa smo dodali sredstva javnim preduzećima, kao što su Komunalac, Vodovod i naša “Direkcija”.\nTakođe, projektovanje u ovoj godini nije zanemareno, imamo mnogo projektnih zadataka koje treba da realizujemo i ja se nadam da ćemo ove godine biti zadovoljni onim što smo uradili” – rekao je Colić.\nColić je i ovom prilikom ukazao na efikasnost u radu svih odeljenja gradske administracije i očekuje da će i dalje biti posvećena svom radu u cilju interesa građana i pravnih subjekata.


Početna » Fakultet političkih nauka » Page 2\nPiše: V. Maričić/Beta 4. 8. 2019.\nSnježana Milivojević 5. jula odgovara na pitanja na Fejsbuku\nProfesorka Fakulteta političkih nauka Snježana Milivojević odgovaraće direktno na pitanja građana na Fejsbuk stranici Danasa u petak 5. jula od 12 sati, u okviru rubrike „Intervju na mreži“.\nPiše: J. Z. T. 3. 7. 2019.\nProfesor Fakulteta političkih nauka i član tima za dijalog sa predstavnicima vlasti Čedomir Čupić odgovaraće direktno na pitanja građana na Fejsbuk stranici Danasa u sredu 24. aprila od 12 časova, u okviru rubrike „Intervju na mreži“.\nPiše: S. K. 22. 4. 2019.\nStudenti novinarstva u poseti redakciji Danasa\nStudenti novinarstva, prve i druge godine na Fakultetu političkih nauka u Beogradu, u organizaciji Evropskog studentskog foruma sa tog fakulteta, posetili su danas redakciju Danasa.\nDodik: RS i Srbija da se ujedine\nMislim da bi ovaj vijek ili naredne decenije trebali da završimo kao Republika Srpska i Srbija, objedinjene u jednu teritorijalnu, državnu zajednicu – istakao je danas predsednik Republike Srpske Milorad Dodik.\nPiše: Una Miletić 30. 5. 2018.\nMigracije se zloupotrebljavaju za smanjenje prava građana\nMigracije stanovništva, koje su sve češće usled globalizacije, predstavljaju ne samo ekonomsko i humanitarno, već i bezbednosno pitanje.\nPiše: A. P. 9. 2. 2018.\nDodeljena Nagrada dr Filip Brković\nNa Fakultetu političkih nauka je u ponedeljak, 29. januara 2018. godine održana svečana dodela Nagrade dr Filip Brković, namenjene istaknutom diplomcu ovog fakultet.\nPiše: A. Popović 5. 12. 2017.


Obilne padavine: U srušenoj četverokatnoj zgradi u Mumbaiju 40 ljudi zarobljeno u ruševinama -- Zemaljske promjene -- Sott.net\nUto, 16 Srp 2019 09:51 UTC\nSpasioci i stanovnici traže preživjele na mjestu srušene zgrade\nČetvorospratna zgrada srušila se danas u indijskom gradu Mumbaj, a u ruševinama je zatrpano oko 40 ljudi, javila je lokalna agencija ANI.\nNekoliko vatrogasnih ekipa i pripadnika službe za hitne intervencije poslati su na lice mjesta.\nZa sada nema informacija o mogućim žrtvama. Spasioci su stigli na mjesto događaja i počeli da raščišćavaju ostatke.\nIncident se desio u vrijeme sezone monsunskih kiša, koja traje od juna do septembra, kada voda slabi temelje zgrada i izaziva kolaps slabijih struktura, prenio je "Sputnjik".\nKomentar: Nešto ranije: Najmanje 8 poginulo u urušavanju trospratnice nakon teških kiša u Indiji


ZAPADNI BALKAN Archives - Jutarnji GLASnik\nОзнака: ZAPADNI BALKAN\nEU gotovo u stanju uzbune: Odlazak Merkelove nije najveći problem\n„Angela Merkel u Briselu se doživljava kao nezvanični lider Evropske unije, kao sidro i jedro EU. U zemljama Zapadnog Balkana vide je kao podršku, inspiraciju i kao mentora. Šta će biti nakon njenog povlačenja“, pita Dojče vele. Otkako je nemačka kancelarka Angela Merkel objavila da se neće ponovo kandidovati za predsednicu Hrišćansko-demokratske unije (CDU), a […]\nPosted on 04/11/2018 04/11/2018 Author Redakcija Jutarnji GLASnik\tComment(0)\nAko se pojača migracija, moguće vraćanje viza za zemlje Zapadnog Balkana\nAko se pojača migracija, moguće vraćanje viza za zemlje Zapadnog Balkana Evropski komesar za migracije, unutrašnje poslove Dimitris Avramopulos upozorio je u Tirani da je moguće vraćanje viznog režima za zemlje Zapadnog Balkana. Do toga može doći ako broj ilegalnih migranata poraste na preko 50 odsto. „Pratimo situaciju u svim zemljama, ne samo u Albaniji. […]\nLONDON: Ruski uticaj na Balkanu najslabiji, ipak najopasniji jer želi nemire\nBeograd — Rusiija je spremna da uradi šta god može kako bi destabilizovala Balkan, glavna je poruka sednice britanskog Komiteta za spoljne poslove, piše „Blic“. Kako navodi list, ta sednica održana je uoči nedavno završenog samita o Zapadnom Balkanu koji se održao u Londonu. U izveštaju se navodi i da je EU zapostavila Balkan u […]\nPosted on 16/07/2018 16/07/2018 Author Redakcija Jutarnji GLASnik\tComment(0)\nFajnenšel tajms: Povećati štap i šargarepu za Zapadni Balkan da Rusija i Kina ne iskoriste usporavanje evropskih integracija\nLondon — Samit o Zapadnom Balkanu u okviru Berlinskog procesa održan u Londonu uprkos toplim rečima malo je uradio na približavanju zemalja regiona EU, piše FT. Fajnenšel tajms navodi da bi EU trebalo da poveća i šargarepu i štap kako usporavanje evropskih integracija Zapadnog Balkana ne bi iskoristile Kina i Rusija, čime bi istorijska prilika […]\nPosted on 12/07/2018 Author Redakcija Jutarnji GLASnik\tComment(0)\nBBC o Londonskom samitu: Šta sa Balkancima?\nLondonski samit: Loš trenutak za Zapadni Balkan Samit posvećen evropskim integracijama „Balkanske šestorke“ održava se u veoma nezgodnim okolnostima. Da su oni koji su planirali da se peti po redu samit Evropske unije i zemalja Zapadnog Balkana održi ove nedelje u Londonu imali uvid u budućnost, verovatno bi izabrali drugo vreme i mesto. Piše: Dejan Anastasijević […]\nPosted on 09/07/2018 09/07/2018 Author Redakcija Jutarnji GLASnik\tComment(0)\nSrbija u Sofiji, da ili ne?\nZa Srbiju je bolje da učestvuje na samitu u Sofiji, nego da se bez nje raspravlja o ključnim pitanjima odnosa sa Kosovom, ocenili su sagovornici Radija Slobodna Evropa. Autor: Zoran Glavonjić Sastanak Evropska unija-Zapadni Balkan, koji se tumači kao potvrda obnovljenog fokusa Brisela na ovaj region, pod znakom je pitanja nakon nagoveštaja pojedinih zemalja EU […]\nŠesti februar biće dan D za Zapadni Balkan, a pre svega za Srbiju i Crnu Goru, jer će tada biti objavljena strategija Evropske unije (EU) o potencijalnom proširenju. Ako budu usvojeni dosadašnji predlozi, i naravno ako ispuni uslove, Srbija bi 2025. godine mogla da postane punopravna članica Unije. Prema do sada poznatim predlozima iz Nacrta […]\nPosted on 05/02/2018 Author Redakcija Jutarnji GLASnik\tComment(0)


Osporena dva tendera Ministarstva odbrane - Vijesti.me\nODLUKE KOMISIJE ZA KONTROLU JAVNIH NABAVKI\nOsporena dva tendera Ministarstva odbrane\nKomisija je usvojila i žalbu podgoričke firme Taurons i poništila tendersku dokumentaciju Ministarstva odbrane od 18. novembra prošle godine vezano za nabavku izrade softvera za računovodstvo i ljudske resurse Edit\nVojska Crne Gore (Foto: Savo Prelević)\nMilorad Milošević 17. jul 2017, 19:58 ažurirano 4. februar 2019, 12:47\nKomisija za kontrolu postupka javnih nabavki usvojila je žalbu firme UNIS Telekomunikacije Mostar i poništila rješenje Ministarstva odbrane od 20. decembra 2016. kojim je ponuda beogradske firme Apollo telecom izabrana kao najpovoljnija u postupku nabavke kopnenih, vazduhoplovnih i mornaričkih komunikacionih uređaja i sistema.\nMinistarstvu odbrane naloženo je da u roku od 15 dana otkloni nepravilnosti i donese zakonitu odluku, a da po pravosnažnosti ovog rješenja žaliocu nadoknadi troškove postupka u iznosu od 1250 eura.\nŽalilac je na ovom nadmetanju bio drugorangiran, a pokazalo se da je s pravom ukazao na nezakonitosti.\n„Državna komisija nalazi da je žalba osnovana iz razloga što ponuđač Apollo telecom Beograd u opisu ponuđene robe za stavku I naveo da nudi napajanje sa automatskim punjačem akumulatora sa pratećom opremom za priključenje na 220V Manson SBC-2100 ili napajanje alternativnih karakteristika, tako da je njegova ponuda u ovom dijelu alternativna“, navela je u rješenju Komisija.\nKomisija je usvojila i žalbu podgoričke firme Taurons i poništila tendersku dokumentaciju Ministarstva odbrane od 18. novembra prošle godine vezano za nabavku izrade softvera za računovodstvo i ljudske resurse.\nMinistarstvu je naloženo je da u roku od 15 dana otkloni nepravilnosti i donese zakonitu odluku, a po pravosnažnosti rješenja žaliocu nadnadi 750 eura, zbog troškova postupka.\nDržavna komisija je utvrdila neusklađenost dijela tenderske dokumentacije kao i neusaglašenost tehničkih karakteristika sa odredbama Zakona o javnim nabavkama


Sergej Šojgu stigao u Beograd, svečani doček ispred Palate "Srbija" - BIGportal.ba\nSergej Šojgu stigao u Beograd, svečani doček ispred Palate “Srbija”\n17 Februara, 2020 17 Februara, 2020 0638\nMinistar odbrane Ruske Federacije Sergej Šojgu boravi u zvaničnoj poseti Beogradu, na poziv ministra odbrane Aleksandra Vulina. Tokom dana, sastaće se i sa predsednikom Srbije Aleksandrom Vučićem, potvrđeno RTS-u.\nAvion ministra Šojgua po ulasku u vazdušni prostor Srbije dočekala su tri lovca “mig 29” Vojske Srbije, koja su ga pratila do sletanja.\nDočeku ministra Šojgua na Aerodromu “Nikola Tesla” prisustvovali su ambasador Ruske Federacije u Republici Srbiji, Aleksandar Bocan-Harčenko, i predstavnici Ministarstva odbrane Republike Srbije.\nIspred Palate “Srbija” za Šojgua je upriličen svečani doček, uz postrojenu gardu Vojske Srbije.\nSrbija je prva zemlja u koju ministar Šojgu dolazi u zvaničnu posetu nakon što je ponovo imenovan za ministra odbrane Ruske Federacije. U Srbiji boravi na poziv srpskog kolege Aleksandra Vulina.\nMinistar odbrane Rusije imaće i radni ručak sa predsednikom Srbije Aleksandrom Vučićem, potvrđeno je RTS-u.\nPlanom posete predviđeno je da ministri odbrane Srbije i Rusije polože vence na Spomen-obeležje oslobodiocima Beograda i na Spomenik crvenoarmejcu, a zatim će zajedno položiti kapsulu u spomen-ploču “Večne vatre”.\nTokom posete biće održan sastanak ministara odbrane Srbije i Rusije, nakon čega će ministri obići izložbu “Odbrana 78” u Muzeju grada Beograda.\nMinistru odbrane Rusije biće uručen počasni doktorat Univerziteta odbrane u Domu Garde na Topčideru.\nĐukanović: Da li uvek imamo dobru saradnju sa susedima – ne


Administracija predsednika Žaira Bolsonara stavila je do znanja da će biti spremna da uspori seču brazilskih šuma u Amazoniji ako SAD plate milijardu dolara. Brazilski ministar zaštite životne sredine Rikardo Sales rekao je u intervjuu za Volstrit žurnal da će trećina ...\nIsto ime vrti se oko dve različite teme sa dalekosežnim značenjem u spoljnom i unutrašnjem kursu Vašingtona. Epicentar obe drame, dešava se u Amazon(iji). Amerika već u prvim mesecima nove administracije počinje da izranja iz Trampove ere.\nKrađa zemlje u Amazoniji: Sud naredio istragu zbog prodaje tropske šume preko Fejsbuka\nSudija Vrhovnog suda u Brazilu naredio je istragu posle izveštavanja BBC-ja o prodaji ukradene zemlje. Velike oblasti amazonske tropske šume se prodaju preko Fejsbuka. BBC Brazil je istraživao kako se urođenici bore protiv otimača zemlje i koji je odgovor sudske i izvršne vlasti ...


Najzahtevniji posao je izgradnja galerije radi trajne stabilizacije kosine C6 na ulazu u tunel Bancarevo u levoj saobraćajnoj traci. Kompanija Integral inženjering uveliko radi na izgradnji galerije, koja će natkriti levu traku auto-puta u dužini od 160 metara, pišu "Večernje Novosti".\n"U toku su radovi na asfaltiranju leve trake auto-puta i na opremanju deonice saobraćajnom signalizacijom. Privodi se kraju i opremanje tunela Bancarevo elektromašinskom opremom. U toku su i radovi na stabilizaciji još dve kosine", navode u Koridorima.\nNa ovoj deonici je izgrađeno pet mostova ukupne dužine 297,3 metra, 27 kosina i tunel Bancarevo dužine 733 metra.\nKOMPLETIRAN JUŽNI KRAK KORIDORA 10 Od Niša do Soluna za tri sata\nZavršetak radova od Proseka do Crvene Reke za dva meseca\nHISTERIJA ZBOG FEDERERA Kovanice sa likom poznatog tenisera postale hit u Švajcarskoj\nČelni ljudi švajcarske ekonomije nisu mogli ni da pretpostave koliku pomamu će izazvati kovanice sa likom Rodžera Federera koje su postale potpuni hit u toj zemlji.\nPRESTIGAO ČAK I ALIBABU Naftni gigant saudijskog princa postala najvrednija kompanija na svetu (VIDEO)\nInicijalna javna ponuda saudijskog državnog naftnog diva Aramko biće najveća u istoriji.\nPOZIV ZA NEZAPOSLENE Besplatna akreditovana obuka za negovateljice i domaćice\nSavez za cerebralnu i dečiju paralizu Beograda realizuje besplatnu obuku "Sticanje znanja i veština za pružanje usluge pomoći u kući za osobe sa motoričkim poremećajima".


Novi Windows Live servisi i na srpskom jeziku | PC Press\nNovi Windows Live servisi i na srpskom jeziku\n15. decembar 2008. 7. avgust 2017. Voja Gašić\nNova generacija Windows Live servisa dostupna je od danas i na srpskom jeziku. Ovime se korisnici iz Srbije ravnopravno uključuju u globalnu zajednicu od preko 460 miliona korisnika koji upotrebljavaju neki od Windows Live servisa. Treću generaciju Live servisa predstavljaju unapređene i kompletno redizajnirane online usluge i aplikacije, kao što su popularni Hotmail ili Messenger, koje omogućuju korisnicima da se lakše povezuju i razmenjuju sadržaje, kao što su fotografije, e-mail ili instant poruke.\nCentralni portal Windows Live Home redizajniran je u skladu sa najnovijim trendovima razvoja društvenih mreža, i predstavlja centralno mesto za sve informacije. Na njemu možete čitati pristigle e-mail poruke i najnovije vesti, proveravati vremensku prognozu, ali i pregledati šta rade vaši prijatelji. Na vašem portalu se mogu prikazivati i informacije sa drugih popularnih Web lokacija, kao što su Flickr, Twitter ili LinkedIn, pa tako više nećete morati da trošite vreme pretražujući desetine vaših omiljenih lokacija, kao ni vaši prijatelji – sve informacije će biti na jednom mestu.\nPročitajte i: Microsoft predstavio samostalnu verziju Teams-a za male kompanije\nPored postojećih Live aplikacija, kao što su Hotmail, Messenger ili Spaces, uvedene su i nove, kao što su Windows Live Photos, namenjen smeštanju fotografija i lakšem deljenju sa prijateljima, ili Windows Live Movie Maker, uz pomoć kojeg možete montirati svoje snimke sa kamera ili mobilnih telefona i odmah ih postaviti na Internet. Postojeće aplikacije su unapređene, pa tako Hotmail sada nudi 25 GB prostora za poruke veličine do 10 MB, mogućnost prijema poruka sa bilo kog drugog servisa za elektronsku poštu (uključujući i provajdere iz Srbije) i još bolju zaštitu od neželjene pošte (spama). Live Messenger, servis broj 1 u svetu kada su instant poruke u pitanju, sa preko 330 miliona aktivnih korisnika, je dobio novi izgled i mnoštvo novih mogućnosti, kao što su istovremeni dijalog (chat) sa preko 20 kontakata i olakšano deljenje fotografija.\nDa biste koristili sve prednosti Windows Live servisa na srpskom jeziku, potrebno je samo da u svom Web klijentu (npr. Internet Explorer) podesite da Serbian (Latin) ili Serbian (Cyrillic) bude prvi među jezicima koje koristite (ove opcije se nalaze na lokaciji Tools/Internet Options/Languages; ako ih nemate u spisku, dodajte jezik pritiskom na dugme Add). U slučaju Live Messengera potrebno je da instalirate najnoviju verziju, koju kao i ostale nove Windows Live aplikacije možete pronaći na Web lokaciji http://download.live-int.com\nDodatne slike pogodne za štampu: http://www.microsoft.com/presspass/presskits/windowslive/gallery.mspx\nIzvor: Microsoft, PC Press\nTagovi: Internet, Live, Microsoft, PC Press\n← Seagate skraćuje garanciju na hard diskove\nFirefox ne tako bezbedan za biznis korisnike →


Ukinuti Republiku Srpsku\nTo je san većine građana Bosne i Hercegovine. Doduše, jedni bi da je izbrišu gumicom za dejtonska penkala, a drugi da je nakaleme na Srbiju kao granu koja daje bogatiji srbski plod. Ja sam uz ove druge...\nJoš utamničena u državno nepostojanu tvorevinu, proslavivši juče svoju slavu, i sama se pomolila za sabranje svih srbskih zemalja, glasnije i konkretnije od bilo koje druge srpske zemlje. Konačno oslobođenje i ujedinjenje - to je naša utamničena ideja i nacionalna strategija, a Srbska je ključ te zapekle brave koju sa ove strane (Drine) samo gledamo, nadajući da će je otključati oni sa druge strane.\nMože se reći da je ujedinjenje srbskih zemalja viševekovna težnja, često presvlačena, povremeno zatrpavana, ali ista otkad se za srbsko ime zna, i pre brojnih drugih imena naših država i teritorija poput Raške, Duklje, Travunije, pa Crne Gore, Stare Srbije i drugih. Poput centralnog nervnog sistema, danas jedna reka prožima sve istorijske momente borbe za opstanak našeg naciona. Iako je Srbska na meti dugih diplomatskih cevi sa zapada, njihovo dejstvo ne zavisi od okidača u rukama svetskih moćnika, nego od naše istrajnosti i doslednosti.\n„Planeta postaje lutkarsko pozorište u kojem se više ne zna ko igra na čijim koncima i čija je sudbina u čijim rukama. I pored svega, najvažnija, najčistija istina je ona da sudbina Srba, Srbije i Republike Srpske zavisi samo od nas“, poručio je nedavno Bećković, nadajući se da će nas iz plitkog sna podići i razbuditi, jer za razliku od Srbije, Srbska je konstantno budna. Jedino se zapadno od Drine čuje dovoljno glasno da smo narod koji je proteran iz Hrvatske, narod koji je bombardovan protivno međunarodnom pravu, narod koga više nema u Sarajevu, koji nestaje u Prizrenu i koji je, na kraju, najveća žrtva svih ratova koji su mu na Balkanu u poslednja dva veka nametnuti sa ciljem da se umori, preda i nestane!\nSrbska je taj prkos svetskim moćnicima, njihovim planovima i podelama unapred zacrtanog plena. Srbska je svepravoslavni bastion i tu čuči tajna upornog odupiranja egzekucije davno donete smrtne presude nad nama. Kada se jednog dana naše nade otelotvore, i na Palama će na Sretenje srbska garda podizati trobojku pevajući “Bože pravde”, svedočeći o ovozemaljskoj pobedi istine nad zlom, za konačno smirenje onih koji leže u Sokocu kao temelj naše slobode. Tada ćemo sa osmehom i ponosom uskliknuti - Republika Srbska više ne postoji, živela sveSrbska.\nO danima pod okupacijom u Velikom ratu, odrastanju mladih tada u Beogradu i strahu od okupatorske policije, o ćirilici i latinici u to doba pisao je Milan Đoković u...


Lažne vesti kao oružje “specijalnog rata“ protiv Srbije - Istinomer\nNe bi bilo iznenađenje da vlast zaista prihvati predlog ministra Nenada Popovića i njegove Srpske narodne partije i osnuje radnu grupu za borbu protiv lažnih vesti. Bilo bi to potpuno u skladu sa odbranom od specijalnog rata u kojem neprijatelji, spolja i iznutra, pokušavaju da destabilizuju državu i njeno rukovodstvo. Paradoks je u tome što je specijalni rat koji se navodno vodi protiv Srbije samo jedna od lažnih vesti koju plasira upravo vlast i mediji koje kontroliše.\nJedan od junaka aktuelnog specijalnog rata je i Stefan Cvetković, novinar iz Bele Crkve za kojim je tragalo na desetine policajaca, ronilaca, helikopteri i specijalno obučeni psi, da bi i nekoliko dana pošto je pronađen i dalje bilo potpuno nejasno šta se sa njim dogodilo. S jedne strane je konfuzna priča o otmici koju je Cvetković izneo u javnost, a sa druge potpuno poništavanje institucija pravosuđa kroz izjave predsednika Aleksandra Vučića i ministra policije Nebojše Stefanovića koji su izneli javnosti detalje iz istrage, a potom ih sa novim detaljima prenosli provladini mediji, dovelo je do toga da je gotovo svaka vest vezana za ovaj slučaj pod velikim znakom sumnje.\nOtrovana voda i mrtva beba\nSrbija nije imuna od svetskog fenomena lažnih vesti niti su takve vesti obeležje vremena u kojem živimo. Digitalno doba samo je umnožilo izvore preko kojih se prenose informacije koje na različite načine i iz različitih razloga uznemiravaju i obmanjuju građane.\nJedan od poslednjih primera lažne vesti, da je voda za piće otrovana metanom punim kancerogenih čestica, stigla je upravo sa društvenih mreža. Izvor ove informacije je nepoznat, dvoje građana je uhapšeno pod sumnjom da su izvršili krivično delo izazivanje panike i nereda, a po nalogu Višeg javnog tužilaštva, kako je najavljeno, biće podnete krivične prijave protiv još šest osoba, zbog sumnje da su počinile isto krivično delo.\nSličnu efikasnost vlast je pokazala tokom poplava 2014, kada je kažnjeno nekoliko građana koji su preko društvenih mreža prenosili lažne podatke o broju nastradalih. Zanimljivo je da ni jedan medij koji je tada prenosio slične podatke, čak ni Kurir koji je uznemirio javnost naslovom “Mrtva tela plutaju po Obrenovcu“, zbog toga nije bio kažnjen.\nU isto vreme kada je deo građana zahvatila panika zbog zatrovane vode, trajale su blokade saobraćaja širom zemlje zbog cene goriva. Jedna od vesti, koju su prenosili mediji bila je da je zbog protesta umrla beba, a o tome je u Skupštini govorio i šef poslaničke grupe SNS Aleksandar Martinović. Vest nikada nije potvrđena iz nekog iole ozbiljnijeg izvora, ne znamo ime trudnice iz Belosavaca kod Topole koja je navodno izgubila dete, nema medicinske dokumentacije, izjave nekog lekara, ničega što bi ovu priču moglo da potvrdi. Ubrzo pošto se pojavila, vest je nestala sa sajtova većine medija koji su je preneli, ali je sasvim sigurno da ju je mnogo građana zapamtilo i veruje da je istinita.\nPredsednik Vučić kao najveća žrtva napada\nZa razliku od građana, pojedinaca, koji izmišljaju lažne vesti ili ih samo prenose preko društvenih mreža, mediji koji to isto rade, prolaze po pravilu nekažnjeno.\nSrazmerno je malo tužbi i još manje presuda protiv medija u odnosu na količinu lažnih vesti kojima se diskredituju opozicioni političari, nezavisni novinari, javne ličnosti i bilo ko ko se suprotstavi ili drugačije misli od zadatog stava vlasti. Javnost je postala potpuno indiferentna u odnosu na laži koje se svakodnevno plasiraju, pojedinci koji su targetirani su van zaštite zakona i reakcije javnog mnjenja.\nS druge strane, lažne vesti koje se na bilo koji način odnose na vlast, plasiraju se tako da ukazuju na ugrožavanje države. Provladin tabloid „Alo“, pozivajući se na anonimne izvore bliske Vladi Srbije, objavio je pre nekoliko dana da je na račune pojedinih NVO i opozicionih političara, krajem maja uplaćeno 100 miliona evra “za logistiku izazivanja haosa na ulicama Beograda i širom zemlje, a sve sa ciljem promene vlasti”. Soroš, džihadisti, Đilas, CIA, ustaše, Jeremić, Amerikanci, zaverenici sa svih strana, smenjuju se na naslovnicama kao pretnja stabilnosti države, bez ijedne činjenice koja može da potkrepi osnovanost pretnji ali uz mnoštvo opisa koji lako izazivaju uznemirenost građana.\nNajčešća meta “napada“ je upravo predsednik Vučić. Pre nekoliko godina nije mogao da ide na trodnevni odmor na Borsko jezero zbog navodne sačekuše novinara BIRN-a i CINS-a koji su istraživali ugovore sa Etihadom. Zavere, pretnje porodici, vesti o pripremama ubistva Vučića, uz pozivanje na anonimne izvore, objavljene su nebrojeno puta u prorežimskim tabloidima.\nJedna od vesti koje je ostala bez epiloga je oružje pronađeno u blizini njegove vikendice u Jajincima nakon čega je umirio građane rečima da je “oružje možda ostavljeno slučajno“ i da mu “ne pada na pamet uvođenje vanrednog stanja.“\nTeško je nabrojati broj “državnih udara“ koji su pretili Srbiji u poslednjih šest godina. U širenju te panike prednjači Dragan J. Vučićević, glavni i odgovorni urednik „Informera“ – glasila koje je u istraživanjima sajta “Fake news” Novosadske novinarske škole na naslovnicama objavilo čak 362 lažne vesti za godinu dana.\nMnogi pamte i Vučićevićev dramatičan monolog iz novembra 2015, kada je upozoravao tada premijera Vučića da ne ide u Kinu. “Vučiću, nemoj da ideš tamo. Budala si ako odeš u Kinu“, vikao je Vučićević u studiju TV Pink-a i optužio tadašnje potpredsednice Vlade Srbije Zoranu Mihajlović i Kori Udovički, predsednika Srbije Tomislava Nikolića, Socijalističku partiju Srbije i policiju da zajedno sa mafijom organizuju zaveru da smene Vučića.\nU petak, 15. juna, u jutarnjem program TV Pink-a, Vučićević je objasnio i da je u toku specijalni rat protiv Srbije, koji kreće iz Makedonije, da je deo tog specijalnog rata i priča o zatrovanoj vodi, protesti zbog cene goriva ali i nestanak novinara Stefana Cvetkovića.\nNekoliko sati kasnije, njegove reči je ponovio predsednik Vučić na pres konferenciji na kojoj je objavio da je Cvetković pronađen i da je u policiji na ispitivanju. I on je ocenio da zemlja bila izložena “žestokim napadima, pokušajima razaranja unutrašnjeg poretka i institucija Republike Srbije“, što mu je “pokvarilo važan dan otvaranja fabrike u Kruševcu”. Naveo je da to nije kraj i da je siguran da će se nastaviti sa pritiscima na zemlju – spoljašnim i unutrašnjim, ali da “predstoji rešavanje važnog pitanja, a to je Kosovo i Metohija”.\nI verovatno se baš u tom važnom pitanju krije razlog permanentnog vanrednog stanja u kojem građani žive godinama. Hranjeni strahom od državnih udara i opijeni borbom protiv neprijatelja, možda će lakše progutati taj poslednji, gorki zalogaj – istinitu vest.\ndržavni udar lažne vesti novinari tabloidi


Direktor ICIJ: Objavljivanje Pandorinih papira se nastavlja\nTanjug 4. oktobra 2021. 00:04\nVAŠINGTON – Objavljivanje takozvanih Pandora papira očigledno će biti nastavljeno u narednih nekoliko nedelja, izjavio je direktor Međunarodnog konzorcijuma za istraživačko novinarstvo (ICIJ) Džerard Rajl.\n„Ovo je tek prvi dan onoga što očekujemo da bude nekoliko nedelja objavljivanja priča iz naših dosijea. Omogućili smo da više od 600 novinara iz više od 100 zemlaja ima neograničen pristup originalnim dokumentima i oni i dalje rade na svojim pričama“, rekao je Rajl za Tas s.\nOn je dodao da ICIJ planira da objavi pojedine originale dokumenata iz Pandorinih papira.\n„Planiramo da objavimo neke od podataka u narednih nekoliko meseci, kao što smo objavljivali i dokumente iz Panama papira, Rajskih papira i drugih“, naveo je Rajl.\nRanije danas objavljeno je da je u novinarskom istraživanju Pandorini papiri otkriveno da je više desetina sadašnjih i bivših državnika i moćnih milijardera povezano je sa kompanijama koje koriste poreske oaze.


Vukašin Stojkov, momak koji je napravio sajt Novaku Đokoviću: Besplatno školujemo IT stručnjake u Srbiji, povezujemo srpsku pamet i američki novac (FOTO) – Naši u svetu\nObjavljeno 20/09/19 u 21:00\nVukašin Stojkov (37) je nesuđeni istoričar, samouki web dizajner koji je u tom poslu dosegao vrhunac kada ga je tim Novaka Đokovića angažovao da napravi sajt za najboljeg tenisera sveta, piše portal Serbian Times.\nA onda je odlučio da se posveti jednom poslu od koga su ga mnogi odgovarali, misleći kako je “nemoguća misija” u zemlji kakva je Srbija. Vukašin je, zajedno sa nekoliko prijatelja, osnovao organizaciju Startit (www.startit.rs) koja je pre nekoliko godina počela besplatno da obučava mlade ljude(talenat nije bio uslov) zainteresovane da nauče nešto više o IT sektoru, novim softverima i digitalnim sistemima.\nposle dosta vremena malo sam pisao na blogua inače čuo jutros da već ima preduzetništva u školstvu što nisam čuo do sad, skroz ohrabrujuće\nGepostet von Vukašin Stojkov am Freitag, 26. Oktober 2018\n-Osnovna teza Startita bila je da, ako želimo jedno prosperitetno, zdravo društvo, moramo izgraditi stabilnu piramidu jednog društva, a na prvom mestu je ekonomija. Ukoliko ti imaš problema da se održavaš u životu, ako preživljavaš, onda znanje i lepo vaspitanje padaju u drugi plan. Ako želimo društvo koje je bogato vrednostima, korisnim informacijama i kulturom, to društvo mora imati finansijsku osnovu. Toga u Srbiji trenutno nema, a mi želimo rešimo taj problem tako što ćemo izgraditi jednu generaciju mladih ljudi koja će biti ekonomski nezavisna i uspešna. To radimo na dva načina…Jedan je naš sajt sajt www.startit.rs gde stalno izbacujemo članke o prilikama u digitalnoj ekonomiji, inspirišemo ih i ulivamo im samopouzdanje da mogu da imaju bitnu ulogu u tom poslu, dajemo im znanja i spajamo ih sa prilikama. Takođe, imamo sedam naših kancelarija širom Srbije gde minimum jednom nedeljno organizujemo neko predavanje, ukupno 500 godišnje, i sva su besplatna. Želimo da imamo Startit centar u svakom većem selu u Srbiji, jer smatramo da tako možemo da edukujemo celu generaciju uspešnih, mladih ljudi i da na taj način dođemo do jednog zdravog društva, što nam je svima želja, kaže Stojkov za Serbian Times\nSagovornik portala Serbian Times kaže da u Americi decu odmalena uče kako da prodaju ono što naprave, a kod nas je sramota čak i pričati o parama, tako da smo malo u startu osakaćeni za biznis.\n-Kod nas se na biznis gleda kao na nešto pokvareno, što je u Srbiji često i bio slučaj u prethodnim decenijama.\nAvion Delta erlajnsa iznenada propao više od devet kilometara! Prinudno sleteo na Floridu!


Zašto kasni plata ???\nOd 1. januara 2016. godine, uveden je jedinstven račun, pa tako nijedan pravosudni organ nema svoj žiro račun već se finansira centralizovano preko Uprave za trezor u kojoj svi organi imaju otvorene samo evidencione račune, navidljive za javnost, s tim što ti računi ne učestvuju u platnom prometu.\nPrenošenje nadležnosti na Visoki savet sudstva i Državno veće tužilaca odlaže se u kontinuitetu. Prilikom usvajanja Budžeta, VSS i DVT nemaju mogućnosti da dobiju planirana sredstva za funkcionisanje sudova i tužilaštava, jer dobijaju kvote od ministra finansija, odnosno limite, u koje moraju da se uklapaju. S obzirom na to da veći broj pravosudnih organa nije primio platu, očigledno je da je ministar finansija nerealno umanjio kvote, jer su nedovoljne da pokriju finansijske potrebe pravosuđa.\nNadamo se da će plata zaposlenima biti isplaćena ali ne bi valjalo da to bude zbog predizborne kampanje, već zbog odgovornosti u raspolaganju sredstvima namenjenim za potrebe pravosuđa.\nNa inicijativu Sindikata pravosuđa Srbije, dana 23.2.2016. godine, održan je sastanak u Ministarstvu pravde sa Nikolom Selakovićem, ministrom, kao i njegovim najbližim saradnicima iz kabineta i Uprave za izvršenje krivičnih sankcija.\nŽučna rasprava vodila se oko nepoštovanja Posebnog kolektivnog ugovora u vezi sa skraćenim radnim vremenom u Specijalnoj zatvorskoj bolnici a u skladu sa aktima o proceni rizika radnog mesta koji akti nisu, prema rečima jednog od prisutnih, „naručeni“ nego su zakonska obaveza poslodavca. Upravnik SZB dr Paunović i direktor Uprave za izvršenje krivičnih sankcija predložili su da se, bez donošenja pojedinačnih rešenja o skraćenom radnom vremenu na osnovu postojećih akata o proceni rizika radnog mesta, svima radno vreme skrati za sat. Prema rečima predlagača, ovo je dobro rešenje jer će zaposleni imati i dalje pravo na prekovremeni rad, a dobro je i za Specijalnu zatvorsku bolnicu koja, kao i druge ustanove za izvršenje krivičnih sankcija „pati“ od nedostatka zaposlenih, pa tako neće zapasti u poteškoće oko funkcionisanja. Sindikalna delegacija ovaj predlog nije prihvatila u ime zaposlenih u SZB nego je predloženo da takav predlog upravnik i direktor Uprave zajedno predstave zaposlenima na sastanku u SZB. Zaposleni mogu ali i ne moraju da prihvate ovaj predlog. Između ostalog, ukazano je i na druge probleme u srpskim zatvorima (nemogućnost korišćenja dnevne pauze, sprovođenje konkursa za stražare u Novom Sadu, zabrane napredovanja u nekim zatvorima), kao i neke štetočinske pojave na čijem se suzbijanju radi, o kojima ministar nije obavešten. Detaljnije…\nPONEŠTO O NACRTU ZAKONA O SISTEMU PLATA ZAPOSLENIH U JAVNOM SEKTORU\nNacrt zakona o sistemu plata zaposlenih u javnom sektoru ne uređuje pitanje zarada svih koji se finansiraju iz budžeta na celovit način. I dalje su izuzeta javna preduzeća i privredna društva od lokala do Republike. Doduše, popravljena je prva verzija nacrta zakona pa su sada obuhvaćene i plate funkcionera ali nisu obuhvaćena niti ograničena njihova druga, ali za budžet i sve nas, problematična primanja. Detaljnije…\nU skladu sa ovim dopisom, takođe, jedan broj zaposlenih savetnika u Prekršajnom apelacionom sudu dobio je rešenja o neraspoređenosti i, prema prikupljenim obaveštenjima sa terena, jedini kriterijum bio je starosna dob tih lica. Detaljnije…\nMinistarstvo selektivne uprave ne prihvata činjenicu da pravosuđe nije javni sektor dok ministar finansija sugeriše nezadovoljnima da nađu bolju državu. Ova verzija Nacrta zakona o sistemu plata u javnom sektoru “opravljena” je i bolja u odnosu na prvu, ali i dalje pravi razlike između obuhvaćenih i neobuhvaćenih iz javnog sektora, kao i obuhvaćenih ovim zakonom i onih iz realnog sektora na koje se primenjuje Zakon o radu. Dakle, Nacrt zakona o sistemu plata u javnom sektoru sadrži diskriminatorske odredbe što je suprotno Ustavu Srbije. On, istovremeno, suštinski ne menja ništa ali ima za cilj da obmane Svetsku banku i domaću javnost koja uzaludno štedi pa zato i očekuje oštre mere prema budžetskim rasipnicima. Jasno se vidi nezainteresovanost države da na pravičan način odmeri svima plate, jer se Nacrt odnosi na oblasti koje su već uređene a ne dira ono što je uneređeno. Nacrt zakona ne prepoznaje sudsku administraciju kao posebnu kategoriju, a što je u direktnoj suprotnosti sa Akcionim planom za Poglavlje 23 kojim je predviđeno da sudsko osoblje od 2016. godine bude pod nadležnošću Visokog saveta sudstva i Državnog veća tužilaca. Detaljnije…\nUCENA MINISTRA VUJOVIĆA VODI U ŠTRAJK ZAPOSLENIH\nSindikati javnog sektora, u okviru Saveza samostalnih sindikata Srbije i Ujedinjenih granskih sindikata „Nezavisnost“, preduzeće sve metode sindikalne borbe, uključujući proteste i štrajkove, u cilju odbrane zakona o sistemu plata zaposlenih u javnom sektoru, oko čijeg nacrta su usaglašeni stavovi na Socijalno ekonomskom savetu.\nIako je Radna grupa, sastavljena od predstavnika sindikata i svih resornih ministarstava, uspela da izradi Nacrt tog zakona, ministar finansija Dušan Vujović je stopirao taj zakon, zapretivši da će, ukoliko bude donet u postojećem stanju, podneti ostavku.\nTo su, na konferenciji za novinare u prostorijama SSSS, saopštili predsednici dve reprezentativne sindikalne centrale, Ljubisav Orbović i Branislav Čanak.\nOrbović je rekao da bi sutra, na sednici vlade, trebalo da se raspravlja o tom zakonu i da će taj pravni akt, kojim se, po nalogu ministra Vujovića i Svetske banke, ukida minuli rad i naknade zarade kod odsustva sa rada, biti poslat u parlament bez saglasnosti SES-a. Detaljnije…\nObaveštavam vas da Sindikat pravosuđa Srbije prihvata vaš predlog da se zaposlenima na određeno vreme ugovori produže do kraja juna 2016. godine. Međutim, predlog prihvatamo privremeno i uslovno jer je i on privremenog karaktera. Vaše procene o neophodnom broju državnih službenika i nameštenika nisu rezultat analize potreba i obima posla već su isključivo usklađene sa merama štednje bez ikakvog plana. Pošto nema jasnog plana vi, u stvari, planirate neuspeh. Detaljnije…\nNaime, ministar pravde nije dao nijedno argumentovano objašnjenje za odluku o racionalizaciji u pravosuđu (već treći put) i otpuštanje zaposlenih na određeno vreme. On je sve vreme taktizirao, izbegavajući da objasni kriterijume na osnovu kojih je doneta odluka o potrebnom broju službenika. Tri i po godine ministar pravde kritikuje merila za određivanje sudskog i javnotužilačkog osoblja propisana pravilnikom njegove prethodnice, ali nije doneo nova merila. Kriterijuma očigledno nema jer ministar pravde, iako dobar govornik sa bogatim rečnikom, nije uspeo da nađe reči kojima bi opisao način na koji je došao do broja koji treba otpustiti, kao ni kako je došao do broja za koji tvrdi da će naknadno posle otpuštanja biti popunjen. Čemu otpuštanje pa zapošljavanje? Čime se rukovodio ako nije imao u vidu broj nosilaca pravosudnih funkcija ili broj predmeta koji predstavlja potrebu građana za sudskom zaštitom. Detaljnije…


U BiH nestalo na hiljade umjetničkih djela\nHome / Magazin / U BiH nestalo na hiljade umjetničkih djela\nPomoć nadležnim organima u borbi protiv krijumčarenja umjetnina daće Francuska, čiji stručnjaci će podučavati domaće sudije, tužioce, policijske organe i predstavnike drugih ustanova, koje se bave borbom protiv krijumčarenja umjetničkih djela.\nSporazumom o saradnji u tom pogledu danas su u Banjaluci potpisali predstavnici Centra za edukaciju sudija i tužilaca Republike Srpske i Ambasade Francuske u BiH.Načelnica Sektora za stručno usavršavanje u Centru za edukaciju sudija i tužilaca RS Mila Čolić ukazala je na značaj provođenja tog dokumenta, jer je ilegalna trgovina umjetničkim djelima na trećem mjestu, nakon trgovine oružjem i narkoticima.\nAmbasador Francuske u Bosni i Hercegovini Gijom Ruson rekao je da se ta zemlja decenijama bavi temom ilegalne trgovine umjetničkim djelima te ukazao na važnost zajedničkog rada svih nadležnih organa u suzbijanju tog problema.\nSporazum je potpisan u okviru seminara o temi “Ilegalna trgovina umjetničkim djelima u BiH”, koji su organizirali Centar protiv krijumčarenja umjetničkim djelima, u saradnji s Ambasadom Francuske u BiH, Centrom za edukaciju sudija i javnih tužilaca RS i Centrom za kulturu Tuzla.\nPredsjednik Centra protiv krijumčarenja umjetničkih djela Dženan Jusufović istakao je da je seminar prilika za razmjenu iskustava institucija na različitim nivoima s ciljem da se uspostavi šira mreža borbe protiv ilegalne trgovine umjetninama, piše Avaz.\nIzvor: Srpska Info Foto: RSE


mešanje - Sputnjik Srbija\n05:58 06 Maj 2021\nMoskva: Odgovorićemo na sve slučajeve mešanja stranih ambasadora u unutrašnja pitanja zemlje\nPortparolka Ministarstva spoljnih poslova Rusije Marija Zaharova saopštila je da će Moskva odgovoriti na svaki slučaj mešanja stranih diplomata u unutrašnje poslove zemlje u vezi sa suđenjem blogeru Alekseju Navaljnom.\nLavrov: Moskva i Minsk imaju čime da se zaštite od mešanja Zapada /video/\nZemlje Zapada pokazuju neprijateljski odnos prema Rusiji i Belorusiji, aktivno pokušavaju da utiču na unutrašnje procese tih dveju država, ali će Moskva i Minsk moći da se zaštite od mešanja Zapada, izjavio je šef ruske diplomatije Sergej Lavrov nakon sastanka sa beloruskim liderom Aleksandrom Lukašenkom.\nStejt Department: Strane sile se ne mešaju u izbore u SAD\nVršilac dužnosti sektora Dejt Departmenta za unutrašnju bezbednost Čad Volf rekao je danas da nema dokaza da je spoljni faktor kompromitovao izbore u Sjedinjenim Američkim Državama koji su u toku.\nZadatak masovne dezinformacione kampanje Zapada u vezi sa situacijom oko ruskog blogera i opozicionara Alekseja Navaljnog nije identifikovanje razloga onoga što se dogodilo, već mešanje u stvari Rusije, izjavio je zamenik direktora Departmana za informacije i štampu ruskog Ministarstva inostranih poslova Ilja Timohov.\nPompeo: Rusija i Kina podjednako nameravaju da se mešaju u izbore\nAmerički državni sekretar Majk Pompeo kaže da Rusija i Kina u podjednakoj meri nameravaju da se mešaju u američke predsedničke izbore.\nU američke izbore se ne meša Kremlj, već specijalne službe SAD\nAparat za nacionalnu bezbednost SAD namerno pušta u javnost informacije o tome da se predsednik Rusije Vladimir Putin meša u predsedničku kampanju 2020. u SAD, jer aktuelni američki predsednik Donald Tramp i njegov glavni suparnik Berni Sanders ne odgovaraju interesima establišmenta SAD, tvrdi američka televizija „Hil“.\nAko se Rusija meša u izbore, onda američka demokratija ne vredi ni groša\nVest da su predstavnici američke obaveštajne službe upozorili predstavnike Kongresa da je Moskva već počela da se meša u predsedničke izbore, ruski eksperti smatraju banalnom, jer ako je Rusija u stanju da upravlja izborima jedne suverene i moćne zemlje, onda sa američkom demokratijom nešto nije u redu.\nAmerički obaveštajci upozorili: Već počelo mešanje Rusije u proces predsedničkih izbora, Tramp besan\nPredstavnici američke obaveštajne službe upozorili su članove američkog Kongresa da je Rusija već počela s mešanjem u proces predsedničkih izbora s ciljem da aktuelni predsednik Donald Tramp ponovo bude izabran.\nRusija poručuje: Dalje ruke od Afrike\nRusija poziva svetske sile da ne nameću afričkim zemljama svoje „recepte“, između ostalog i kada je reč o rešavanju unutrašnjih konflikata, izjavio je ruski ministar spoljnih poslova Sergej Lavrov.\nČovek, majmun ili nešto treće u istorijskom eksperimentu koji je zaustavljen (foto)\nŠpanski i američki naučnici stvorili su u Kini hibrid čoveka i majmuna, a cilj eksperimenta je bio razvijanje ljudskih organa za transplantaciju. Eksperiment je važan za svetsku nauku, ali je istovremeno zastrašujuć, kažu za Sputnjik vodeći ruski naučnici iz oblasti genetike.\nSprema se veliki svetski obračun na internetu — Rusija ostaje po strani\nUprkos svim optužbama Zapada da se Rusija danas smatra „glavnim neprijateljem“, kada je reč o korišćenju interneta i društvenih mreža i, pre svega, u vezi sa pitanjem navodnog mešanja u izborne procese, internet gigant „Fejsbuk“ je sa jednim svojim saopštenjem to praktično demantovao — i to na primeru „bregzita“.\nSjedinjene Američke Države mogle bi da primene ekonomsku, vojnu i ideološku strategiju kako bi „preopteretile i uzdrmale“ Rusiju, navodi se u novom izveštaju američke vojske koji nudi planove za podelu i destabilizaciju zemlje.\nSAD diktiraju svoje uslove UN\nSankcije Sjedinjenih Američkih Država su glavni razlog za ekonomsku katastrofu u Venecueli, izjavio je bivši specijalni izvestilac UN Alfred de Zajas u intervjuu za britanski list „Indipendent“.


Gradonačelnik najavio: Drakonske kazne za građane koji ovo rade - Infobrif\nGradonačelnik najavio: Drakonske kazne za građane koji ovo rade\nObjavljeno 5.06.2019. u 08:57\nGradonačelnik Novog Sada Miloš Vučević najavio je da će do kraja juna, ukoliko sve bude spremno, biti pripremljena nova odluka o višim novčanim kaznama, koje se, pre svega, odnose na čistoću grada, piše 021.rs.\n„Moramo doneti odluku o daleko strožim sankcijama za komunalno uređenje grada, odnosno javnu higijenu. Moraju biti drakonske kazne za onog ko baca smeće gde mu nije mesto, za one koji bacaju otpad gde god stignu, za one koji prave deponije. Mi svaki dan uklanjamo divlje deponije, a one niču opet, kao prečurke posle kiše i to je jedna konstantna borba, gde Grad troši enormna sredstva i resurse. Svako ostavi šut i građevinski otpad gde stigne, bez ikavih ili nedovoljnih sankcija. Moraju biti strože kazne i za vlasnike kućnih ljubimaca, koji za njima ne sklanjaju ono šta ostavljaju na javnim površinama“, naveo je Vučević.\nJedan od natraženijih hrvatskih begunaca uhapšen u Novom…\nU Novom Sadu prolaznike na svakih nekoliko metara snimaju…\nDeponijaGRADONAČELNIKKazneMiloš VučevićNovi Sad\nOtkriveno! Kako je Barselona izgubila Luku Jovića?\nProdaje se „Knjaz Miloš“, evo u čije ruke ide\nJedan od natraženijih hrvatskih begunaca uhapšen u Novom Sadu, potraga trajala pet…\nPucnjava u Novom Sadu, osamnaestogodišnjak potegao pištolj


Srbija: Opasnost od poplava zbog zatrpanih kanala, meštani krive - Turski tok\nJavno preduzeće “Vode Vojvodine” proglasilo je vanrednu odbranu od poplava na potezu između Sente i Kanjiže. To je posledica čak devet zatrpanih kanala za odvodnjavanje, u delu na kom se gradi gasovod Turski tok. U Vodama Vojvodine kažu da su od Srbijagasa tražili da sanira nastalu situaciju, ali i da ovo nije prvi put da su nepažnjom doveli do posledica.\n“Nije rađeno sukcesivno, već je rađeno odjednom prosecanje svih kanala, što je dovelo do problema. Voda nije imala gde da otiče i pretilo je da se izlije. Pogotovo što su prošle nedelje počele i padavine”, kazao je Aleksandar Kocan iz Javnog preduzeća “Vode Vojvodine”.\n“Da bi mogli na taj način da vršimo kontrolu njihovog rada, odnosno da u sadejstvu sa nama, koje nije bilo poštovano, otvaraju i zatvaraju kanale”, rekao je Kocan.\n“Do sada je zavareno negde oko 370 kilometara cevi od 403. Ove godine će biti gotov linijski deo, kompresorska stanica će biti gotova iduće godine. U prevodu, projekat ide u rokovima, što se tiče Srbije”, kazao je nedavno Dušan Bajatović, generalni direktor Srbijagasa.


Španci dezinfikovali plažu izbeljivačem u strahu od zaraze, ekolozi u neverici | Original\nOdluka da se izvrši dezinfekcija plaže naišla je na nevericu i osudu ekoloških udruženja koja su istakla da je time napravljena nepopravljiva šteta po ekosistem.\nOvaj potez razbesneo je ekologe koji nisu mogli da veruju šta je urađeno, prenosi RTS.\n„Prskanje plaža izbeljivačem usred migratorne sezone i tokom perioda množenja mnogih vrsta beskičmenjaka na kojima počivaju riblje vrste i ribarstvo, nije samo ideja Donalda Trampa. Dešava se i u Zahara de los Atunjes“, navela je organizacija „Grinpis Španija“, aludirajući na tvrdnju američkog predsednika da bi injekcija prizvoda za čišćenje mogla da pomogne u borbi protiv Covid-19.\nTagovi: covid 19 dezinfekcija korona virus koronavirus plaža Španija


Koliko još poraza Partizan sme sebi da dozvoli ako želi u plej-of? - Sportske.net\nKoliko još poraza Partizan sme sebi da dozvoli ako želi u plej-of?\nDo kraja ligaškog dela sezone je za Partizan ostalo još 12 kola.\nBETAPHOTO/KK PARTIZAN/ALESSANDRO SCARPA/MO\nTek što je najavio uspon forme pobedom u Splitu i dovođenjem novog plejmejkera Džoša Perkinsa, Partizan se sinoć u Čačku vratio ''dva koraka unazad''.\nTim Saša Filipovskog je i drugi put ove sezone poražen od Borca, ovoga puta sa 75:71, što je već sedmi poraz crno-belih u 14 odigranih mečeva, pa mnogi već sada smatraju da se Partizan suštinski oprostio od plasmana u plej-of.\nNaravno, ako nastavi sa ovako lošim igrama, kao protiv Borca, ili nedavno protiv Krke, Partizan neće imati čemu da se nada u nastavku sezone, ali ako se nekim čudom ekipa trgne iz letargije i ako Perkins donese ono što se od njega očekuje, možda se crno-beli i domognu plej-ofa.\nŠta to konkretno znači, koliko još mečeva Partizan sme da izgubi do kraja ligaškog dela da bi zadržao teoretske šanse za plasman među četiri najbolje ekipe?\nAko pogledamo nekoliko godina unazad, videćemo da je vrlo često četvrtoplasirani tim na kraju ligaškog dela sezone imao - osam poraza!\nMožda je najbolji primer sezona 2016/17, kada je liga kao i sada imala 14 klubova i kada je Budućnost ušla u plej-of kao četvrtoplasirana na tabeli sa skorom od 18 pobeda i 8 poraza, iza Zvezde (25-1), Cedevite (20-6) i Partizana (19-7). Zanimljivo, petoplasirana Igokea je imala skor 13-13, pa su Podgoričani čak i sa 10-12 poraza tada mogli u plej-of.\nAli, otežavajuća okolnost po Partizan što ove sezone veći broj ekipa ima plej-of ambicije, u tu grupu spadaju i Zvezda, Mornar, Budućnost, Cedevita Olimpija, Igokea, Mega, pa je za očekivati da petoplasirani tim na kraju ove sezone ima mnogo bolji skoro od Igokeinih 13-13 pre četiri godine.\nU sezoni 2015/16 Mega je sa skorom 17-9 ušla u plej-of, a Partizan je tada bio peti sa 12-14 na kraju ligaškog dela, što opet govori da bi čak i 10-12 poraza moglo da se toleriše kada je u pitanju plasman u plej-of.\nUzećemo za primer i sezonu 2014/15, kada je Partizan kao četvrtoplasirani imao skor 18-8, tri pobede više od Cedevite na petom mestu.\nDakle, Partizan sada ima sedam poraza, pa bi u narednih 12 kola mogao realno da dozvoli sebi još jedan do 3-4 poraza, zavisno od forme konkurenata za četvrto mesto.\nVeć u sledećem kolu bi mnogo toga moglo da bude jasnije, pošto Partizan gostuje u Podgorici protiv Budućnosti, a ostali pomenuti konkurenti neće imati previše težak posao. Ako taj meč dobije, Partizan bi mogao da se vrati u igru, ali i uz ulazak u seriju pobeda u narednom periodu.\nMože li Partizan to?\nMoze jos 5 do 6 poraza\nO čemu vi pričate!? Pa četvrti trenutno ima 4 poraza manje od Partizana!\nGeneralno, ne volim termin "teoretske sanse" , to se jedino koristi kada nekom timu treba neverovatna serija pobeda iako ih trenutno ne ostvaruju, a da druge ekipe igraju lose, iako trenutno igraju dobro. KKP ove sezone SIGURNO, sve da sada potpisu Durenta, nece uci u PO. Oni ce ove sezone zavrsiti kao sedmi na tabeli.\nKoji play-off vi pominjete sa ovim skorom, aj da se ne lazemo srediba tabele je maksimum.\nizgubice i sledecu verovatno,plus sto je ocekivano da izgube bar dve od mornara,zvezde,cedevite ,sve ostalo moraju da pobedjuju,da im se ne dese krka ili borac,a ne deluju da su sposobni za to. zvezda,buducnost i mornar deluju sigurno,tako da moraju da se nadaju da igokea ili cedevita posustanu\nTesko da ce ljepi da igraju Plej-of jer nije sve u parama i najplacenijim igracima.\nti decko ozbiljne komplekse imas....a sto se para tice vidi koliko se zbralo za goinsa i koliko je odbijeno....i koliki budzet ima kk pod stecaajem 2244 za moju zvezdu Diva


Vesti online / Vesti / Ex YU / "Bosna utočište džihadista, Rusija već naoružava Srbe, a SAD i Evropa..."\nKongresmeni Tomas Geret, Džo Barton i Skot Peri, naime, su tu zabrinutost izrazili u pismu pomoćniku američkog državnog sekretara za evropske i evroazijske poslove Vesu Mičelu zahtevajući od njega da u Stejt Departmentu naglasi "Sjedinjene Američke Države moraju ponovo da preuzmu vodeću ulogu u Bosni i Hercegovini" .\n* Vesli Klark se plaši Rusa: Amerika mora da ojača poziciju na Balkanu!\n* "Bosni preti novi rat zbog Rusa"\nKongresmeni su Mičelu poručili da bi neuspeh u rešavanju izmena Izbornog zakona BiH mogao dovesti do političke nestabilnosti i daljnjeg "upada loših aktera u BiH i na Balkan".\n- Pre svega, zabrinut sam zbog održavanja mira, stabilnosti i demokratije u BiH. Ovo se pitanje odnosi na vladavinu prava i sprovođenje sudskih odluka Ustavnog suda BiH i Evropskog suda za ljudska prava iz Strasbura. Da bi se BiH pridružila EU i NATO-u, što se stvrno nadam da može da se desi, mora imati vladu koja poštuje vladavinu zakona - rekao je Geret i dodao:\n- Konkretnije, bojim se da će nastati vakum ako BiH ne deluje i ako SAD i Evropa ne zahtevaju rešenje za ovaj ćorskokak. Ovde razmišljam o Rusiji, Turskoj i radikalnim islamistima, koji su povećali svoje mešanje u BiH. Rusija već naoružava Srbe, a radikalni islamisti već imaju utočište u Bosni. Bez razrešenja, strah od nasilja i haosa nije daleko, a američki saveznici u NATO-u nisu spremni na to.\n- Budućnost Bosne i Hercegovine je u Evropskoj uniji i NATO-u, a ako reši probleme u vezi sa Izbornim zakonom, implementirajući odluke koji je doneo Ustavni sud, pokazaće da ta zemlja ozbiljnije razmišlja o reformama - rekao je, između ostalog kongresme Geret.


PRED OPOZIVOM! Demokrate kuju planove da uklone Trampa sa vlasti | Happy BSC portal\n- Predsednik čija moć slabi ne može biti opasniji - istakla je ona.\nPostupak za njegov opoziv bio je pokrenut i u decembru 2019. godine, zbog optužbi za zloupotrebu položaja i ometanje Kongresa. Senat, kojim je tada rukovodila republikanska većina, Trampa je u februaru 2020. oslobodio po obe optužbe.\nInpičment se često pogrešno tumači kao smena predsednika. Taj pojam se zapravo odnosi na pravo Predstavničkog doma, donjeg doma Kongresa, da optuži predsednika za "teško krivično delo ili prekršaj", slično podizanju optužnice u kaznenom postupku.\nMeđutim, taj plan ima jedan problem, a to je da Senat o tome glasa tek nakon glasanja o osudi i smeni predsednika. Pol Kampos, profesor prava na Univerzitetu u Koloradu, smatra da Senat u konkretnom slučaju može da glasa samo o budućoj diskvalifikaciji. Taj scenario postaje još verovatniji ukoliko se suđenje protegne iza 20. januara kada prestaje njegov mandat.\nŠto se tiče pozivanja na 25. amandman, ovo takođe izgleda sve manje verovatno. Iako postoje izveštaji da se o tome razgovaralo na najvišem nivou, dva člana vlade koja se protive postupcima Trampa podnela su ostavke, a oni koji su preostali verovatno se neće udružiti kako bi pokrenuli proces za njegovo uklanjanje.\nU pismu potpredsedniku Majku Pensu, pojedini političari ga pozivaju da preduzme korake za smenjivanje Trampa, rekavši da je on podstakao pobunu i "pokušao da podrije demokratiju". Rasprava se usredsredila na 25. amandman američkog Ustava, prema kome je smena predsednika sa vlasti dozvoljena, privremeno ili trajno.\nOvaj amandman mogućava potpredsedniku da postane vršilac dužnosti predsednika kad predsednik nije sposoban da obavlja dužnosti, na primer, zbog neke fizičke ili mentalne bolesti. Deo amandmana o kom se govori je odeljak četiri, koji omogućava potpredsedniku i većini kabineta da proglase Trampa nesposobnim da obavlja dužnosti.\nOni bi morali da potpišu pismo predsednicima Predstavničkog doma i Senata u kom se predsednik proglašava nepodobnim za upravljanje zemljom ili nesposobnim za "sprovođenje moći i obavljanje dužnosti u sklopu svog položaja". U tom slučaju bi Pens automatski preuzeo predsedničku dužnost.\nPredsednik dobija priliku za pisani odgovor i ukoliko uspe da ospori taj zaključak, onda je na Kongresu da donese konačnu odluku. Svako glasanje u Senatu i Predstavničkom domu koje naređuje smenu predsednika zahteva dvotrećinsku većinu. Međutim, sve dok se to pitanje ne reši, potpredsednik služi kao predsednik.\nOvaj amandman je ratifikovan 1967. godine, četiri godine posle ubistva Džona Kenedija, a njegova namena bila je da reši pitanje predsednikove sukcesije ukoliko preddsednik bude onemogućen da obavlja dužnost. I iz tog razloga, veliki broj predsednika upotrebio je taj amandman - konkretno njegov odeljak broj tri - koji im omogućava da privremeno predaju vlast potpredsednicima. Međutim, nijedan aktuelni predsednik nikad nije bio trajno uklonjen sa položaja uz pomoć 25. amandmana.


Horoskop za ljubav koja nam daje krila: evo šta nam donosi moćne Venera u znaku Vage — Astrologija — Stranica 1 od 2 — Lovesensa.rs\nNašim sudbinama vladaju Venera u Vagi, Merkur u Strelcu i poslednje Mesečeva četvrt u Lavu, a evo komae će ova 3 moćna aspekta doneti šansu za ljubav i blagostanje!\nPoslednjeg dana oktobra, bićemo svedoci tri astrološka događaja na nebu: povratka Venere u Vagu, ulaska Merkura u Strelca i poslednje Mesečeve četvrti u Lavu. Ljubavni život biće bogatiji, ali i turbulentniji, mogućnost pogrešnih procena veća, ali biće veće i mogućnosti za zaradu.\nTranzit Venere preko Vage donosi poslovne šanse i uspeh umetnicima, diplomatama, advokatima, političarima, generalno, onima čije zanimanje zahteva prisustvo u javnosti. Ova planeta simbolizuje i lepotu i hranu, zbog čega utiče na fizički izgled što će se najviše primetiti kod znakova pod uticajem Venere, Bikovima, Vagama i Ribama koji će se prolepšati, zaljubiti, ugojiti. Budući da je Vaga znak partnerskih odnosa i braka, mnogi parovi koji se dugo zabavljaju će poželeti da stanu pred matičara.\nMesečni horoskop za novembar upozorava: da li ste spremni za tamnu energiju retrogradnog MerkuraMerkur kreće retrogradnim hodom 17. novembra i pravi kvadrat s Neptunom - evo koje greške mogu ugroziti naše planove!\nPlaneta ljubavi i posla, Venera, jednom godišnje prelazi preko sedmog zodijačkog znaka u kojem je njen uticaj naglašen, a ove godine, zbog retrogradnog hoda, zadržava se duže ne samo u Vagi već i u Škorpiji. Međutim, svake godine obrazuje drugačije aspekte sa tranzitnim planetama, što se različito reflektuje na naš ljubavni život, finansijsku situaciju i zdravstveno stanje.\nVenera će obrazovati konjunkciju sa Suncem i sekstil sa Saturnom, zbog čega će ove nedelje emotivni život parova koji su duže vreme u vezi, biti bogatiji i ispunjen interesantnim događanjima. Ovo se posebno odnosi na vazdušne i vatrene znakove, Blizance, Vage, Vodolije, Ovnove, Lavove i Strelčeve, koji mogu da upoznaju nekoga od koga ih deli veća razlika u godinama ili da obnove vezu sa bivšim partnerom.\nRetrogradni Uran, simbol više sile i kontakata sa strancima, prelazi preko Bika kojim vlada Venera, a međusobno te planete obrazuju opoziciju. Ovaj aspekt donosi turbulencije na ljubavnom planu i može da uzdrma mnoge veze i brakove, zbog čega su mogući iznenadni raskidi i razvodi. Pošto je Venera i planeta novca, sklonost ka rizičnim finansijskim transakcijama biće povećana, zbog čega treba biti oprezniji prilikom poslovnih dogovora i potpisivanja ugovora.\nSa zdravstvenog aspekta, povratak Venere u Vagu može da se odrazi na stanje bubrega, kože, zuba, vena, jajnika, dojki, kao i na nivo šećera u krvi.


"Novinarka Nikčević unosi paniku, u emisiji tvrdila da Vučić u CG šalje kriminalce" - GlasCG\n“Smatramo da ovakvi navodi mogu da naruše javni red i mir i izazovu paniku kod određenog dijela građana”, dodaju iz PzP-a.\n“Od Savjeta RTCG tražimo da utvrdi da li je u ovom slučaju došlo do kršenja profesionalnih standarda novinarstva”, poručuju iz ove partije.\n“Zato pozivamo i nadležne organe da novinarku pozovu na saslušanje u vezi sa iznetim tvrdnjama kaoi sumnjom da je riječ o lažnim vijestima kojima se izaziva panika, što se smatra krivičnim djelom protiv javnog reda i mira prema članu 398 Krivičnog zakonika Crne Gore. Na ovom i mnogim drugim primjerima vidimo da uređivačka politika RTCG i nakon formiranja nove Vlade i dalje ostaje pod jakim uticajem DPS-a. Pozivamo Vladu da više ne gubi vrijeme već spremno i odlučno otpočne transformaciju Javnog servisa, vrati povjerenje građana u njega, sprovede potpunu depolitizaciju i obezbijedi profesionalno i nezavisno novinarstvo kojim će građani biti adekvatno, istinito i nepristrasno informisani”, poručuju iz PzP-a.\nPrevious Očekujemo i vršimo pritisak da se katastrofalan odnos EPCG prema Pljevljima izborom novog rukovodstva promijeni\nNext Radulović zahvalio princu Nikoli na čestitki


Doček Kineske nove godine – Nadlanu.com\nObjavljeno 26. jan 2010. / 11:03:10\nČAČAK, 24. januar 2010. (FoNet) - Vlasnik Turističke agencije "Čvorak" iz Čačka Slobodan Čvorović izjavio je za FoNet da će organizovati za sve Kineze, koji žive i rade u tom gradu, doček Kineske nove godine u prostorijama svoje agencije 13. februara.\n"U Čačku živi oko četrdesetak Kineza i želim da se svi okupe na jednom mestu i proslave svoju Novu godinu. Ja hoću da za neke ljude napravim ono što se zove radovanje."\n"Oni doček svoje Nove godine obično provode sa članovima porodice, ali ove godine, neka se njihove porodice presele u prostorije agencije i da svi zajedno proslavimo ovaj praznik", izjavio je on.\nPrvi put kada je čačanskim Kinezima ponudio tako nešto, dobio je veoma čudan odgovor, istakao je Čvorović, dodajući da su mu tom prilikom rekli "da oni uglavnom nemaju vremena za slavlja i da im je posao preči od praznika".\n"Nova godina za njih je u znaku tigra i predstavlja hrabrost, samopouzdanje, optimizam i dinamičnost. Kinezi su drugačijeg mentaliteta i shvatanja, pa im je nezamislivo, da neko njima u čast organizuje nešto posebno za tako važan datum."\nOd svoje ideje, Slobodan ne odustaje, pa je odlučio da im pošalje pozivnice, na kineskom i srpskom jeziku.\nKako je rekao, na proslavu će pozvati i predstavnike ambasade te zemlje u Srbiji.


Naučnici otkrivaju: Zagađen vazduh može da doprinese oštećenju bubrega - National Geographic Srbija\nNova istraživanja pokazuju da udisanje zagađenog vazduha ne šteti samo vašem srcu i plućima, već i da povećava rizik od oboljenja bubrega i njihovog otkazivanja.\nStudija, koja je objavljena u Journal of the American Society of Nephrology, otkrila je vezu između zagađenog vazduha i rizika od smanjene funkcije bubrega.\nSve u svemu, ovi rezultati još jednom pokazuju kako život u zagađenim područjima može da utiče na na sve aspekte našeg zdravlja.\nZa potrebe ovog istraživanja, naučnici iz Medicinske škole Univerziteta u Vašingtonu i Epidemiološkog centra za veterane u Sent Luisu analizirali su podatke iz baze Odeljenja za pitanja veterana i upoređivali stepen bolesti bubrega među individualcima koji su živeli u različitim krajevima SAD-a sa podacima o različitom kvalitetu vazduha koji su bazirani na podacima iz Agencije za zaštitu životne sredine.\nPodaci su uključivali informacije o 5 miliona ljudi u periodu od 8 godina. Tim je tražio i Nasine podatke o zagađenosti vazduha kako bi imao što preciznije informacija.\nRezultati su pokazali 44.793 nova slučaja oboljenja bubrega u pomenutom periodu i 2.438 nova slučaja otkazivanja rada bubrega u područjima sa visokim nivoom zagađenog vazduha.\n„Ono što je upečatljivo jeste da su podaci Nase dali identične rezultate što je veoma važan znak da postoji veza između izlaganju zagađenom vazduhu i bolesti bubrega“, rekao je vodeći istraživač Zijad Al-Alu.\n„Ukoliko napravite mapu sveta i obeležite sva mesta gde se javljaju bolesti bubrega, primetićete da se često preklapaju s područjima veoma zagađenog vazduha“, kaže Al-Alu.\nbubreg Zagađenje zagađenje vazduha eko metropola Odabrano


NDNV: Napadi na KRIK pokušaj diskreditacije činjenica | NDNV\nNDNV: Napadi na KRIK pokušaj diskreditacije činjenica\nU toku još jedna kampanja protiv nezavisnih medija u Srbiji, a glavna meta ovog puta su novinari istraživačkog portala Krik (Mreža za istraživanje kriminala i korupcije) iz Beograda.\nNezavisno društvo novinara Vojvodine upozorava javnost da je u toku još jedna kampanja protiv nezavisnih medije u Srbiji, a glavna meta ovog puta su novinari istraživačkog portala KRIK (Mreža za istraživanje kriminala i korupcije) iz Beograda.\nVeć drugi dan na naslovnicama tabloida i u programima prorežimskih medija targetirani su KRIK i njegov urednik Stevan Dojčinović, kako bi se umanjio značaj njihovog rada i otkrića o kojima pišu.\nKRIK se godinama bavi otkrivanjem veza između kriminalnih grupa, korupcije i ljudi u vrhu vlasti, koja sada preko tabloida i drugih medija jezivim napadima pokušava da prikrije ozbiljnost činjenica iznetih u novinarskim tekstovima.\nOštro osuđujemo ovu kampanju i tražimo hitnu reakciju svih nadležnih institucija.\nPosebno pozivamo Tužilaštvo da reaguje na ove napade, kao i celu zajednicu da se uključi, kako bi u Srbiji bilo zaštićena sloboda medija i govora.\nUpozoravamo sve nadležne institucije, da ovakvi napadi mogu imati ozbiljne posledice, jer ponovo crtaju metu na novinarima koji pišu o korupciji i kriminalu u koje je Srbija ogrezla poslednjih godina. Prema bazi podataka NUNS-a (Nezavisno udruženje novinara Srbije), u Srbiji je od početka ove godine već zabeležen 21 napad na novinare.\nNapadi na KRIK i naše kolege novinare ne dešavaju se prvi put, a sve zbog toga što većina prijavljenih napada prođe potpuno nekažnjeno.\nPozivamo i građane da pokažu solidarnost sa novinarima, kao i da napade na redakciju KRIK-a razumeju kao napad na njihovo pravo da budu informisani.\nNezavisno društvo novinara Vojvodine, 10. mart 2021. godine